Mediji: Od velikih sila Srbija ne kupuje naoružanje samo od Amerike\nBeta 27. aprila 2021. 10:35\nOd takozvana četiri stuba spoljne politike Srbije, Beograd do sada naoružanje nije nabavljao samo od Sjedinjenih Američkih Država (SAD) a pravo je pitanje da li postoji nešto od kapitalne vojne opreme što bi u narednom periodu moglo da kupi.\nKako prenosi portal Balkanska bezbednosna mreža, nedavni razgovori odbrambenih zvaničnika Srbije i SAD aktuelizovali su pitanje šta bi Beograd mogao da nabavi od američke vojne opreme – od jedine zemlje medju četiri stuba spoljne srpske politike (EU, Moskva, Peking i Vašington) od koje oružje do sada nije nabavljano u značajnom obimu.\nSrbija je u prethodnom periodu za svoju vojsku kupovala raketne sisteme, bespilotne letelice, helikoptere, rakete i drugo oružje od Rusije, Kine ili evropskog konzorcijuma Erbas dok je jedina saradnja sa SAD na tom planu bila prilikom donacije jednog broja vojnih vozila Hamvi.\n„Vojska Srbije u arsenalu ima relativno malo borbenih sistema iz SAD. Uglavnom je reč o doniranim Hamvijima i osmatračkim radarima AN/TPS-70 nasledjenih iz vremena SFRJ (i kasnije dokupljenih iz Slovenije). U skladištima ima američkih televizijski vodjenih raketa vazduh-zemlja AGM-65B Meverik i avio-bombi Mk 82“, navodi se u tekstu.\nPortal dodaje da je spisak borbenih sistema SAD koji mogu biti zanimljivi za Srbiju u ovom trenutku ograničen i kreće se od aviona, vozila, do protivoklopnih raketa i radara.\n„Prošle godine u provladinim medijima bilo je reči o kupovini američkih školsko-borbenih aviona T-7. Ipak, ta letelica je još uvek daleko od realizacije i ulaska u flotu američkog vazduhoplovstva. Neizvesna je i perspektiva razvoja T-7 u skromniji višenamenski borbeni avion koji bi mogao da bude zanimljiv za zemlje poput Srbije. Vazduhoplovstvo Srbije ima prostora za popunu i u oblasti transportne avijacije. Amerika tu pre svega ima da ponudi polovni C-130 Herkules, koji bi možda bio preveliki zalogaj za zemlju ove veličine“, navodi se.\nU tekstu se dodaje da bi bilo razumno razmišljati o tome da se postojeći američki osmatrački radari zamene modernijim AN/FPS-117, kao što su to učinile Hrvatska, Albanija, Madjarska i Rumunija, ali da je i to neizvesno jer je već bilo reči da će Srbija od Francuske, zajedno sa PVO raketama Mistral, kupiti i radare Ground master 200.\nLogičan nastavak saradnje po pitanju Hamvija mogao bi možda da odvede Srbiju u pravcu jačanja postojeće flote ili nabavke nekih oklopnih borbenih vozila iz SAD, po uzoru na Crnu Goru ili Severnu Makedoniju.\n„To nije izvesno jer na tom polju Srbija pokušava da nadje rešenje u okvirima domaće vojne industrije. Srbija bi mogla da pokaže interesovanje za nabavku protivoklopnih raketa Dževelin, koju SAD sa uspehom izvozi u poslednjoj deceniji i koje su pokazale efikasnost u sukobima u Siriji i Libiji. Takve rakete nedostaju VS jer orudja koje trenutno koristi imaju slabije karakteristike ili probleme sa resursima“, dodaje se u tekstu.


Vreme 1486 - Smrti u fabrici »Milan Blagojevic«: Bilo ih je dvadeset i jedan...\nKo je Radoš Milovanović, direktor MB Namenska, koji drži u šaci Lučane, dobar sa svim vlastima, "stručnjak na čiji uspeh su ljubomorni" i čiji je saldo 21 poginuli radnik? Prema tvrdnjama bivših funkcionera Ministarstva odbrane, svaki od ministara je pokušavao da ga smeni, ali je, na neki čudan način, od toga odustajao\n"Kad pređem granicu Srbije, dočekan sam kao veliki stručnjak, ali ovde, nažalost, u svojim Lučanima, u svom mestu i svojoj Srbiji ne, uvek neko mrzi uspeh, čak i sada kad fabrika radi izvanredno. Dočekan sam kako ne treba, ima ljudi koji ne vole uspeh. Neko želi da ovu fabriku zatvori, da ne radi, neko želi da prekine ovu proizvodnju u Srbiji koja se krupnim koracima bliži svetskom vrhu", ovako je o svom radu pre nešto manje od godinu dana govorio direktor vojne fabrike "Milan Blagojević" – Namenska u Lučanima Radoš Milovanović (75), čovek koji je na čelu tog preduzeća za proizvodnju raznih vrsta barutnih i jedinjenja nitroglicerina i nitroceluloze punih 37 godina, a u penziji je od 2003.\nIme Milovanovića, koji je "alfa i omega" u Lučanima, siva eminencija i onaj koji o svemu odlučuje (a firma i poprilično toga finansira), ponovo je došlo u žižu javnosti kada je taj kraj nedavno posetio predsednik Srbije Aleksandar Vučić, i otac Milomira Milivojevića (25), jednog od radnika stradalih u fabrici u julu 2017, požalio mu se da je istraga o tom slučaju završena, dokazni postupci izvedeni, a protiv odgovornih nije podignuta optužnica, jer je Milovanović nedodirljiv i ima čak i sudske veštake koji rade za njega.\nIako su sve državne institucije, uključujući i namensku industriju, otvorene za javnost na svojim internet sajtovima, a obaveza je i objavljivanje Informatora o radu, "Milan Blagojević" – Namenska kao da je ostala u vremenu s početka osamdesetih, kad je Milovanović postao direktor. Osim adrese na kojoj se nalazi fabrika, broja telefona i faksa i mejla, kao i istorijata firme i kataloga proizvoda, ne postoji ništa drugo, apsolutno ništa, ne da nema nijedne vesti, nema čak ni imena direktora niti šefova pojedinih sektora, kao ni članova Nadzornog odbora. O vestima iz kompanije i informatoru o radu, ni slova. Pritom, sajt je u celini i celosti na – engleskom jeziku. Verzija na srpskom izbacuje čuvenu "grešku 404", u prevodu: tražena stranica ne postoji.\nS druge strane, nezvanične informacije govore da se zato poprilično plaća naklonost medija, kako nekih u Čačku i Zapadnoj Srbiji tako i onih prestoničkih, ne samo tabloida i režimskih medija, nego i nekih za koje se to ne bi dalo naslutiti. To se radi na razne načine, bilo legalnim (kroz ugovore o saradnji) bilo opcijama gde je u igri novac koji se prebacuje na druge načine.\nZato i ne čudi što se u javnosti, osim u par izuzetaka, o događanjima u toj firmi ne piše, pogotovo kad su tragedije u pitanju, prenesu se samo štura saopštenja Ministarstva odbrane i ništa više. Beleže se samo uspesi, recimo da je dobit za 2017. godinu bila 13 miliona evra, 10 miliona za 2018. Možda razlog tome treba tražiti i u činjenici da je jedan član Nadzornog odbora u dobrim odnosima sa većinom glavnih urednika i vlasnika medija.\nMilovan Milivojević, koji je i sam penziju stekao u fabrici, rekao je Vučiću da ima sve dokaze i hoće da mu ih predoči, ovaj mu zakazao sastanak, primio ga, dao obećanje i sve se na tome završilo. Ostalo je zabeleženo da je Vučić u Lučanima Milivojeviću rekao da "ljudi ovde ne rade kao na manekenskoj pisti, nego rade u fabrici baruta i oružja", na šta je ovaj zapitao: "Je l’ može da se radi u proizvodnji u majici?", i dobio odgovor: "Ne može."\nA radili su, i ranije i tog 14. jula 2017, u pogonu koji nikad nije dobio upotrebnu dozvolu, kada su dva radnika poginula u eksploziji do koje je došlo prilikom istovara kartonskih buradi sa tehnološkim otpadom baruta.\nIZ POPLAVE ISPLIVALO "NEZGODNO" PITANJE I JOŠ NEZGODNIJI ODGOVOR: Milovan Milivojević sa suprugom i Aleksandar Vučić\nSaldo Milovanovićevog direktorovanja fabrikom "Milan Blagojević" – Namenska od 1982. do danas (uz pauzu 1997–2001) jeste 21 poginuli radnik u bezbroj eksplozija i incidenata koji su se desili. "Ginuli su ljudi i pedesetih", nonšalantno je ustvrdio Vučić.\nIako su u Ministarstvu odbrane, pod čijom nadležnošću je namenska industrija, obećali da će se o svemu izvestiti javnost, do toga nije došlo, kao i u mnogim sličnim slučajevima. Portal Insajder.net je, međutim, došao do poverljivog izveštaja Sektora za materijalne resurse Ministarstva odbrane neposredno nakon nesreće, u kome stoji da u preduzeću uopšte "ne postoji definisana procedura" za prevoženje tehnološkog otpada baruta i njegov istovar. U nizu nađenih propusta Ministarstvo je utvrdilo, između ostalog, da fabrika uopšte nije uskladila plan zaštite od požara sa važećim državnim pravilnicima, kao i da se pojedinim pravilnicima zaštite pozivaju na odredbe nevažećih pravilnika. O tome koliko je propusta načinjeno svedoči i niz preporuka Ministarstva odbrane rukovodstvu firme za unapređenje tehnološkog postupka, kao i mera za unapređenje stanja bezbednosti i zdravlja na radu i zaštite od požara. U izveštaju se navodi osam preporuka za unapređenje tehnološkog postupka i 12 preporuka za unapređenje stanja bezbednosti i zdravlja na radu.\nPrema zvaničnim svedočenjima radnika koji su te večeri radili, a u koja je "Insajder" imao uvid, u magacinu ispred kojeg se desila nesreća bilo je četiri puta više baruta od dozvoljenog – između 1500 i 2000 kilograma iako je predviđeno maksimalno 450, dok su burići koji su eksplodirali težili duplo više od predviđenog, odnosno između 60 i 70 kilograma, iako je predviđeno 35 kilograma.\nUprkos svemu tome, Milovanović je ostao na mestu direktora, tužilaštvo je u sklopu predistražnih radnji saslušalo njega, potčinjene mu rukovodioce, radnike koji su bili u toj smeni, i na tome se sve završilo – optužnica nikad nije podignuta. U više navrata izrečene tvrdnje radnika koji su bili neposredni svedoci nesreće da Milovanović vrši pritisak na njih jednostavno su ignorisane, kao i, što je još neverovatnije, i to da su se neki od njih i zvanično žalili i tužiocu Stevanu Milićeviću zahtevajući da ih zaštiti jer su svedoci u postupku koji traje. Naravno, nije teško pretpostaviti da su svi oni ostali bez posla, ili su u javnom sukobu sa rukovodstvom. Zanimljivo je objašnjenje "Milana Blagojevića" – Namenska koje je, uz uobičajeno negiranje tvrdnji radnika o pritisku, istaklo da firma "ima pravo da bira kome će produžiti ugovor, a kome ne".\nKo je Milovanović, čovek koji drži u šaci Lučane, čovek koji je dobar sa svim vlastima, "stručnjak na čiji uspeh su ljubomorni". Prema tvrdnjama bivših funkcionera Ministarstva odbrane, svaki od ministara je pokušavao da ga smeni, ali je, na neki čudan način, od toga odustajao. Čime je to Milovanović, osoba na čelu fabrike koja je među glavnim izvoznicima naoružanja i vojne opreme i sa dobrim vezama na raznim tržištima, to isposlovao, nije poznato, ali nije teško ni pretpostaviti. Sve ima svoje privilegije, možda ako je neki ministar i to odbio, tu su uvek saradnici koji nisu imuni. Izvori "Vremena" tvrde da je nedodirljivost Milovanovića potpomognuta i time što je siva eminencija Fudbalskog saveza Srbije i stalan posetilac utakmica, gde na tribinama dolazi u kontakt sa raznim funkcionerima. A Fudbalski savez i fudbal su, treba li podsećati, uvek bili mesta za razna "muljanja" i veliki je novac oduvek u igri. Kao uostalom i u trgovini oružjem, gde je do savršenstva razrađen sistem da se nekom novcu ne može ući u trag.\nNe treba zaboraviti ni da je Milovanović počasni predsednik FK Mladost iz Lučana koji se takmiči u Superligi, a čiji trener je njegov sin. Uspon "Mladosti" je vezan, kao i u bezbrojnim drugim slučajevima, za finansije. Ne treba ići daleko u prošlost, pa se prisetiti kako su u srpskom fudbalu iznenada postali prvoligaši i zablistali Sartid 1913 iz Smedereva (tadašnji direktor Železare Duško Matković nije žalio pare), FK Milicionar (ni pokojni ministar Vlajko Stojiljković nije škrtario), a Obilić je posebna priča – "primenjenim praktičnim metodama" vlasnika Željka Ražnatovića Arkana postao je i prvak države. Slučajno ili ne, nakon što je otkriveno da je sin tadašnjeg ministra odbrane Bratislava Gašića na čudan način došao da igra za Crvenu zvezdu pa se u javnosti digla prašina oko toga, on je otišao gde – u Lučane.\n"Pomažemo sve moguće sportove u Lučanima, jer jedino mi radimo. Dok budemo poslovali pozitivno, pomagaćemo", izjavljivao je Milovanović. On je tada, na novinarsko pitanje da li zna da u FK Mladost igra i sin ministra odbrane, odgovorio sa: "Moj sin (Nenad) bio je trener FK Napredak iz Kruševca, čiji je gradonačelnik bio Gašić. I pošto je gradonačelnik pratio rad mog sina, on ga je, kad se moj sin vratio u Mladost, zamolio da malo posveti pažnje njegovom sinu."\nStadion Mladosti, zemljište, infrastruktura, sve je u vlasništvu Namenske, koja plaća i sve troškove – struju, grejanje i ostalo, klub ne izdvaja novac za zakup, ali ga zato državna firma i izdašno finansijski pomaže.\nIzvori kažu i da klub u papirima ima dva imena, kao i dva računa, koje menja po potrebi – FK Mladost i LFK Mladost.\nKao čovek na čelu državne fabrike, Milovanović se nije libio da se na proteklim lokalnim izborima u Lučanima umeša u politiku i javno podrži Srpsku naprednu stranku. U javnosti je osvanuo snimak njegovog sastanka sa radnicima, gde izgovara: "Molim vas da radi fabrike izađete u nedelju na izbore i zaokružite ‘jedan’ – SNS, koja nam omogućuje ove dobiti", a nakon što se čuo manji aplauz, povišenim tonom je rekao: "Ajmo aplauz da čuje Aleksandar Vučić."\nKao i na fudbalskim utakmicama (zanimljivo je da većina državnih funkcionera, koji nisu ranije išli da ih gledaju, to čini kad shvate da idu njihovi partijski ili državni šefovi, da se dodvore), Milovanović uvek iskoristi priliku da se na bilo kom događaju približi najvišim zvaničnicima, uspostavi kontakt i pozove ih da posete fabriku od koje je napravio "čudo". A činjenica jeste da fabrika dobro radi i posluje s velikim dobitkom, jer je roba koju proizvodi tražena na svetskom tržištu, posebno nakon usvajanja proizvodnje dvokomponentnih goriva. I naravno, izloži im planove napretka, na koji se uvek neko "upeca", ako ne oni najviši, onda njihovi saradnici.\n"Pogledaj sutra po podne (utorak, dan posle pisanja ovog teksta), Vučić otvara Sajam naoružanja, obrati pažnju gde će i u kojem društvu stajati Milovanović, s kim će biti ‘najprisniji’, sve će ti biti jasno", ukazuje bivši funkcioner Ministarstva odbrane.\nOn tvrdi da Milovanović nije jedini direktor fabrika namenske industrije koji je "na usluzi" svim vlastima, jer sadašnja garnitura nije jedina, slično su se ponašali i prethodni, smenjeni budu samo oni koji nisu "kooperativni", ali se na njihovu funkciju postavi neko po partijskim ili porodičnim vezama (slučaj smenjenog direktora "Zastava" – Oružja Milojka Brzakovića, na čije mesto je došao rođak jednog zvaničnika Ministarstva odbrane).\n"Trgovina oružjem je komplikovana stvar, provizije koje se tu ‘ubiru’ su velike i lako ih je ‘oprati’, a shodno tome jača i moć onih koji u tome posreduju. Nije zato bez osnova uzrečica koja dogo cirkuliše u Ministarstvu odbrane – da je pravi ministar zapravo direktor Jugoimporta SDPR, ili neko od njegovih operativaca", ukazao je izvor "Vremena".


Snižavanje cena rominga u regionu od 30. juna - Nova ekonomija\nSnižavanje cena rominga u regionu od ...\nSnižavanje cena rominga u regionu od 30. juna\nMeđudržavni Sporazum o snižavanju cena rominga između Srbije, Bosne i Hercegovine, Crne Gore i Makedonije stupa na snagu 30. juna, izjavio je Tanjugu ministar telekomunikacija Rasim Ljajić i najavio ukidanje analognog televizijskog signala od 7. juna na teritoriji čitave Republike.\n"Sporazum bi trebalo da stupi na snagu 30. juna ove godine. Dakle, imamo ne ukidanje rominga, već snižavanje cena rominga, i postepeno izjednačavanje sa cenama roming usluga u zemljama EU, u skladu sa direktivom EU", rekao je Ljajić.\nOno što predstoji su razgovori sa operaterima mobilne telefonije o načinu kako će se sniziti cene, jer moramo da se uskladimo direktivom EU o cenama roming usluga, s obzirom da su naše cene i kad govorimo o Internetu, slanju SMS poruka i razgovorima - nekoliko puta veće nego u zemljama EU, kazao je ministar.\n"Dakle, predstoje tehnički pregovori oko detalja vezanih za sprovođenje ovog sporazuma i, drugo, moramo da definišemo dinamiku snižavanja cena roming usluga, s obzirom da mobilni operatori predlažu da prve godine to sniženje bude manje, jer su već napravili finansijske planove za ovu godinu, a da narednih godina to sniženje cena bude srazmerno tome i veće", objasnio je Ljajić i napomenuo da su predlozi regulatora u svim zemljama nešto drugačiji.\nPrema njegovim rečima, preostaje da se definišu detalji, odnosno da pokušamo da dođemo do nekog kompromisnog rešenja, da mobilni operatori ne budu apriori protiv ovakvog rešenja i da budu deo ovog procesa.\n"Mi smo svakodnevno u kontaktu i ovde u Srbiji, a naše kolege u drugim zemljama takođe razgovaraju o traženju rešenja za ovu situaciju. U svakom slučaju, cene roming usluga će biti niže od 30. juna ove godine u ove četiri zemlje", rekao je Ljajić.\nCela Srbija će biti digitalizovana do 7. juna\nGovoreći o procesu digitalizacije televizijskog signala, Ljajić je rekao da se od 7. juna u potpunosti gasi analogni signal na teritoriji cele Srbije.\n"To praktično znači da će 97,8 odsto stanovnika Srbije biti pokriveno digitalnim signalom, odnosno, moći će da primaju digitalni signal. Uslov da bi jedna zemlja bila digitalizovana, jeste da je 95 odsto stanovništva pokriveno digitalnim signalom", najavio je ministar za telekomunikacija.\nSrbija će ići i iznad tog proecnta, a osim toga, jedna smo od retkih zemalja koja je jedan komplikovan proces, najvažniji u istoriji televizije, završila i pre roka. Hteli smo na taj način, iako tih 10 dana nije neki dug period, da simbolično pokažemo da i u Srbiji nešto može da se uradi i završi pre nego što to bilo ko mogao da očekuje i što je naša bila međunarodna obaveza da do 17. juna ovaj proces završimo, istakao je Ljajić.\nOd 1. jula niže cene rominga, potpuno ukidanje ...


Uloženo 25.000 KM u rekonstrukciju dijela gradske ulice | Palelive.com\nPočetna Regija Vlasenica Uloženo 25.000 KM u rekonstrukciju dijela gradske ulice\nVLASENICA – Opština Vlasenica i UNDP uložili su 25.000 KM u rekonstrukciju dijela Ulice Nebojše Jovića u centru ove lokalne zajednice.\nNačelnik Vlasenice Miroslav Kraljević izjavio je Srni da su radovi, koje izvodi preduzeće „Zvornik putevi“, u završnoj fazi.\nOn je naveo da je cilj ove investicije da se stanovništvu u tom dijelu grada omogući bolja saobraćajna komunikacija jer je ova ulica, koja godinama nije obnavljana, znatno oštećena.\nKaljević je dodao da su zamijenjeni dotrajali ivičnjaci, te izdignuti slivnici i kanalizacioni otvori.\nOvaj projekat predstavlja početak obnove gradskih i prigradskih ulica, kao i investicionih poduhvata, koji bi u Vlasenici trebali da budu realizovani u toku ove godine.\n„Nastavićemo obnovu ove ulice prema centru grada, kao i ulica Svetih apostola Petra i Pavla i Jovana Raškovića, te ulice od zgrade pošte do robne kuće, koje su takođe u lošem stanju. Saniraćemo sve udarne rupe“, istakao je Kraljević.\nOn je najavio da će narednih dana početi realizovanje projekta izgradnje kružne saobraćajnice, kojim će na optimalan način biti regulisan saobraćaj u centru grada, gdje se ukrštaju magistralne saobraćajnice iz pravca Zvornika, Pala i Šekovića.\nNajavljen je i početak izgradnje zgrade policijske stanice i studentskog doma koju finansira Vlada Srbije.\nKraljević je naglasio da su u završnoj fazi i pregovori sa nekoliko kompanija o izgradnji jedne ili dvije fabrike na prostoru Vlasenice, pa se obavljaju neophodne administrativne radnje u vezi sa definisanjem i uređenjem industrijskih i poslovnih zona.\nPrethodni članakIkonostas u Hramu svetog cara Lazara u Andrićgradu biće završen do Vidovdana\nNaredni članakUpisano 16 prvačića


Na utakmici Češke sa Kosovom u Plzenju tokom himne srpske zastave - Sport - Dnevni list Danas\nPočetna » Sport » Na utakmici Češke sa Kosovom u Plzenju tokom himne srpske zastave\nNa utakmici Češke sa Kosovom u Plzenju tokom himne srpske zastave\nUprkos zabrani da se na utakmicu fudbalskih reprezentacija Češke i Kosova večeras u Plzenju unose druge zastave osim čeških, neki češki navijači prošvercovali su na stadion zastave Srbije i mahali njima tokom intoniranja kosovske himne a pred utakmicu policija je privela 20 čeških navijača koji su napali navijače gostiju.\n1Piše: Beta 14. novembra 2019. 23.30\nSrpske zastave na zvuke kosovske himne pojavile su se na mestu gde obično na utakmicama sedi tvrdo jezgro navijača tima iz Plzenja a u 18. minutu čulo se i skandiranje „Kosovo je ipak Srbija“, javlja češki dnevnik Lidove novini.\n„Pred utakmicu smo zabeležili i jedan izgred kada je blizu hotela došlo do sukoba oko 20 navijača“, saopštila je večeras portparol policije Dagmar Brožova.\nBlizu hotela u kome su bili smešteni navijači gostujućeg tima grupa od oko 20 čeških navijača napala je kosovske a specijalci češke policije sa psima intervenisali su, razdvojili obe grupe i priveli češke navijače, dok su sproveli kosovske navijače do hotela a zatim i sve do stadiona, javljaju češki mediji.\nUtakmica Kosovo – Češka ocenjena je kao manifestacija visokog rizika i u Plzenj su stigla pojačanja iz Praga uključujući tu i konjičku policijsku jedinicu.\nFudbalski savez i češka reprezentacija već su sredinom oktobra iznenada odlučili da ne dopuste uobičajenu prodaju ulaznica na internetu, gde mogu samo da se rezervišu uz broj lične karte ulaznice a mogu da ih podignu na stadionu na dan utakmice.\nNa jednu ličnu kartu, ali uz dostavljanje brojeva ličnih karata za koga su, mogu da se rezervišu maksimalno četiri ulaznice a na stadion su uz kosovske navijače mogli da uđu samo državljani Češke jer ulaznice nije mogao da kupi nijedan stranac, čak i kad ima odobren boravak u Češkoj.\n„Vanredne mere bezbednosti su zbog toga da isključimo mogućnosti da će na napore češkog nacionalnog tima da se kvalifikuje na EURO 2020 negativno uticati oduzimanje bodova zbog ponašanja stranih državljana koji žele da iskoriste fudbalsku utakmicu za političke proteste. U reprezentaciji verujemo da će to češki navijači shvatiti“, izvinio se u oktobru za otežanu kupovinu ulaznica menadžer češke reprezentacije Libor Sionko.\nPolicija i bezbednosne službe plaše se mogućih izgreda čeških huligana koji na utakmice povremeno nose transparente Kosovo je Srbija a povremeno, kada gostuje tim iz Srbije skandiraju zajednički Kosovo – Srbija.\nČeška, Fudbal, Kosovo\n15. novembra 2019. u 12.20\nU celoj vesti bas nigde da se spomene rezultat utakmice.


Niška televizija » Održan još jedan „Bazar zdravlja“ (VIDEO)\nObjavljeno 02.08.2014. 17:10\nAkcija „Bazar zdravlja“ nastavlja se i dalje na teritoriji grada, ovoga puta kao rezultat saradnje niškog Doma zdravlja i GO Crveni krst. U niškoj Tvrđavi, prolaznici su ponovo mogli da provere krvni pritisak, šećer, dobiju uputstva za takozvani samopregled dojki, ali i savete za očuvanja opšteg zdravlja. Prema ocenama lekara, rezultati pokazuju da preventiva Nišlijama nije jača strana, i da uglavnom mislimo o zdravlju onda kada je ono već ugroženo.\nKompletan opšti lekarski pregled, ali bez redova i prethodnog zakazivanja. I to u samom centru grada. Niški „Bazar zdravlja“ ove subote bio je lociran pored samog ulaza u nišku Tvrđavu. Prema rečima lekara, ovakve akcije su bitne kako bi probudile svest kod građana, jer činjenica je da većina na zdravlje misli tek kada bude kasno, a cigareta, alkohola i visokokalorične hrane se odriče tek kada ih organizam ozbiljno upozori.\nOvonedeljni „Bazar“ niškog Doma zdravlja održan je uz podršku GO Crveni krst.\nU Srbiji se u poslednjih sedam godina povećao broj gojaznih među odraslima i decom, najčešće oboljenje je i dalje hipertenzija, a porastao je i broj građana koji puše i konzumiraju alkohol, pokazalo je najnovije istraživanje stanja zdravlja stanovništva. Na predstavljanju preliminarnih rezultata istraživanja ocenjeno je da zabeleženi rast broja gojaznih nije dramatičan, ali da je “opominjući”, dok je rast procenta pušača, iako blag, iznenađujući s ozbirom da se od 2010. primenjuje restriktivan Zakon o zabrani pušenja.


by Admin on Sat 28 Mar 2009, 18:31\nPobijedila ekipa OŠ "Hasan Kikić" iz Gračanice. Nastupilo 11 ekipa sa gračaničke i 2 ekipe sa općine Doboj Istok.\nU Gračanici je u petak održano općinsko takmičenje u pružanju prve pomoći za učenike osnovnih škola. U centralnom gradskom parku u Gračanici, na tri radne tačke, na kojima su simulirane razne situacije nesreća i povreda, svoje umijeće u pružanju prve pomoći pokazale su ekipe osnovnih škola sa gračaničke i općine Doboj Istok.\nNa svečanom otvaranju ovog takmičenja, koje su zajednički organizovali Općinaska organizacije crvenog križa Gračanica i Osnovna škola "Malešići" prisutne je pozdravio i takmičenje proglasio otvorenim Adil Kurtović, predsjednik Općinske organizacije Crvenog križa Gračanica.\n(Foto: Izudin Okić i dr. Suad Zelenturović)\nNakon što je svih13 ekipa prošlo radne tačke, prema ocjenama žirija na čelu sa dr. Suadom Zelenturovićem, najuspješnija je bila ekipa Osnovne škole "Hasan Kikić" iz Gračanice, a potom slijede Osnovna škola "Soko" na drugom i Osnovna škola "Donja Orahovica" na trećem mjestu. Ekipa Osnovne škole "Hasan Kikić" predstavljat će gračaničku općinu na kantonalnom takmičenju, koje će se održati 25. aprila ove godine u Tuzli na jezeru Panonika.


Vesti online / Vesti / Svet / Hladnoratovske igre Rusije i SAD prešle na novu teritoriju\nRat imenima ulica: Moskva zvraća udarac Vašingtonu\nList navodi da je reč o preimenovanju ulica u Vašingtonu i Moskvi u kojima su smeštene ambasade druge strane, a cilj izbora novog imena je čista provokacija. Ali, da budemo iskreni, ističe “Njujork tajms” taj “rat” započela je Amerika.\nTako je, podseća list, 10. januara gradsko veće Vašingtona odlučilo da promeni ime jednog bloka u Viskonsin aveniji, u kom je smeštena ruska ambasada. Odlučeno je da se ulica u kojoj je rusko predstavništvo sada zove Boris Nemcov plaza.\n"Amerikanci se igraju vatrom: Ako to urade Rusima - objava rata"\n"Njujork tajms" podseća da je Nemcov bio istaknuti ruski opozicionar i britki kritičar ruskog predsednika Vladimira Putina, koji je ubijen ispred Kremlja u februaru 2015.\nNa tu provokaciju Moskva ima odgovor. Njihov predlog je da se ime ulice u kojoj se nalazi američka ambasada u ruskoj prestonici promeni u “Prvi severnoamerički mrtvi kraj” (1 North American Dead End).\nTaj predlog uputio je, doduše preko svog Tviter naloga, Mihail Degtjarjov, desničar u ruskom parlamentu, koji tvrdi da će moskovska komisija za imenovanje ulica razmatrati njegov predlog ovog meseca.\nSVET Moskva: Moguć prekid avionskog saobraćaja između Rusije i SAD\nSVET Putin o mešanju u američke izbore: To nije moj problem


Lansiran NAV Express 6.0 Lansiran NAV Express 6.0 – Personal magazin\nNAV Express 6.0, novu verziju popularnog programskog paketa namenjenog malim i srednjim preduzećima, beoradski NPS predstavio je prošle nedelje, u skladu sa ranijim najavama. Novi “pogonski agregat” je poslednja/aktuelna verzija…\nNAV Express 6.0, novu verziju popularnog programskog paketa namenjenog malim i srednjim preduzećima, beoradski NPS predstavio je prošle nedelje, u skladu sa ranijim najavama. Novi “pogonski agregat” je poslednja/aktuelna verzija globalnog ERP rešenja Microsoft Dynamics NAV 2009 R2, potpuno lokalizovana i prilagođena potrebama preduzeća koja posluju na teritoriji Srbije, a u standardni “paket opreme” unete su brojne nove opcije i unapređenja.\nU nastavku samo deo liste:\nšifarnik lokalnih banaka i veza sa računima kupaca/dobavljača,\nobračun kursnih razlika,\npredlog kompenzacija – ispis,\nunapređen/novi modul za obračun zarada,\nniz novih izveštaja,\nIzmene su očigledne i kada je u pitanju “dodatna/opciona oprema”:\nNapredni obračun zarada,\nNapredno poslovno izveštavanje i analize poslovanja – BI4Dynamics.\nI pored niza noviteta i unapređenja cene paketa su ostale nepromenjene – do 23. juna, do kada traje aktuelna prolećna kampanja, važe svi ranije objavljeni cenovnici, a popusti za neke od paketa iz ponude idu i do 30 %.\nLansiran NAV Express 6.0 was last modified: May 27th, 2011 by Redakcija\nERPMicrosoft Dynamics NAV 2009 R2NAV Express 6.0NPS\nComTrade na Konferenciji Zelena Srbija


DOVEDEN DO SAVRŠENSTVA: Ruski nevidljivi T-50 sa novim motorom\nRuski "nevidljivi" avion T-50 poleteće sa novim motorom u četvrtom kvartalu ove godine. Tek tada će moći da se kaže da je Rusija u pravom smislu reči napravila avion pete generacije. Do sada je T-50 leteo sa motorom koji koristi ruski SU-35S koji se smatra avionom "4 ++" generacije. Novi motor bi trebalo da bude snažniji, ali istovremeno bi i trošio manje goriva. Vest o novom motoru za T-50 su potvrdili u ruskoj korporaciji za pravljenje motora. U planu je da Vojno kosmičke snage Rusije ove godine dobiju prvih pet "nevidljivih" sa novim motorom jer su sva dosadašnja ispitivanja pokazala odlične rezultate.\nNovi motor će omogućiti ruskom "nevidljivom" da leti bez korišćenja tzv. forsaža, nadzvučnom brzinom na velikoj razdaljini što je jedna od važnih odlika aviona pete generacije. U procentima bi, kažu konstruktori, novi motor mogao biti efikasniji od onog koji se sada koristi do 20 odsto.\nSada su u toku probni letovi deset aviona T-50 sa motorima aviona generacije 4+. Što se tiče manevarskih sposobnosti i elektronike, kao i radara, ruski avion T-50 je superioran u odnosu na američke konkurente. Ruski general-pukovnik Viktor Bondarjev, ali i ne samo on, kaže da je T-50 bolji u mnogo čemu od američkih F-22 i F-35. Sva ispitivanja T-50 će završiti u toku 2017. godine, a zatim će mu državna komisija dati ocenu što bi bio znak da fabrika u Komsomolsku na Amuru može da počne serijsku proizvodnju.\nČuveni ruski probni pilot Sergej Bogdan 20. januara ove godine pokazao je kako "nevidljivi" može u letu da tankira gorivo. Do 2020. godine ruski vazduhoplovci bi trebalo da dobiju 55 lovaca pete generacije. T-50 je prvi put poleteo u januaru 2010, a publika ga je mogla videti na avio-izložbi MAKS-2011 na aerodromu u podmoskovskom Žukovsku.\nElektroniku ugrađenu u ruskom "nevidljivom" već koriste višenamenski lovci SU-35 i ona se pokazala kao jako dobra.\nS-400 ZA KINU - Ruske fabrike počele su da prave za Kinu najnovije PVO sisteme S-400. Vest je potvrdio Viktor Kladov, direktor za međunarodnu saradnju u korporaciji "Rosteh". Kladov ističe da je podugačak spisak zemalja koje žele da kupe nove sisteme S-400. Generalni direktor korporacije "Rosteh" Sergej Čemezov je objasnio da će Kina dobiti S-400 najranije 2018. godine.\nZa pravljenje nove generacije aviona potreban je veliki novac i Rusi su zainteresovani da im u tome budu partneri Kinezi ili Indusi. Rat u Siriji je pokazao da je ruska vojna tehnika među najboljima u svetu, pa se u Moskvi nadaju da će tradicionalni partneri biti zainteresovani za kupovinu aviona T-50. Oko T-50 već su vođeni pregovori sa Indijom.\nKina ima svoj "nevidljivi", ali nije nikakva tajna da on leti sa ruskim motorom.\nRuski konstruktori u birou "Suhoja" već rade na avionu šeste generacije. General Viktor Bondarjev, komandant Vazdušno kosmičkih snaga Rusije, izjavio je da će se avion šeste generacije, najverovatnije, praviti u dve varijante. U prvoj bi to bio bespilotni bombarder, a u drugoj varijatni sa pilotom.


TTM System – proizvodnja i prodaja u skladu sa tržišnim zahtevima – TTM System\nO NAŠEM DEZINFEKCIONOM PROGRAMU\nPROIZVODI IZ NAŠEG PROGRAMA\nTTM Control je multifunkcionalni, beskontaktni uređaj za istovremeno merenje telesne temperature, detekciju nošenja zaštitnih maski i prepoznavanje (identifikaciju) lica u veoma kratkom roku. Ovaj proizvod je namenjen mestima gde je potrebna kontrola pristupa ljudi, kao što su: bolnice, domovi zdravlja, fabrike, industrijska i proizvodna područja, objekti infrastrukture, granični prelazi, aerodromi, železničke stanice i ostala mesta gde je neophodna kontrola pristupa i prolaska velikog broja ljudi.\nDezobarijere DZ 96/120 su namenjene dezinfekciji obuće pri ulasku u komercijalne, proizvodne, skladišne i sve ostale objekte sa velikom frekvencijom ljudi, a gde je neophodna dezinfekcija. Dezobarijera se sastoji od prohromske podloge, koja je u obliku kadice i sprečava izlivanje dezinficijensa i polutvrdog sunđera, namenjenog pravilnom i potpunom potapanju gaznog dela obuće u dezinficijens.\nDezinfekciona kapija za vozila služi za potpunu dezinfekciju spoljašnjosti vozila prilikom ulaska ili izlaska u prostor gde je potrebno sprečiti kontaminaciju. Potpuno orošavanje, odnosno dezinfekcija vozila, se vrši obostrano do visine 5 metara, tako da se prolazi mogu koristiti za sva putnička, komercijalna i teretna vozila.\nDezinfekcioni tuneli za prolaz ljudi su namenjeni dezinfekciji osoba u uslovima kada je dezinfekcija neophodna. Dezinfekcioni tunel za prolaz ljudi je izrađen kao kabina, koja ima brizgaljke ugrađene duž tunela, koje stvaraju finu, dezinfekcionu maglu. Prolaskom kroz dezinfekcionu maglu tunela vrši se potpuna dezinfekcija ljudi bez ikakvih štetnih posledica.\nHemija za dezinfekciju naše proizvodnje namenjena je potpunoj dezinfekciju ruku, svih vrsta podova, radnih površina, kao i unutrašnjosti vozila. Koristi se u propisanoj koncentraciji, kako bi se postigli maksimalni efekti. Hemija za dezinfekciju obuhvata proizvode za dezinfekciju, kao što su: EKO – STERIL (univerzalno dezinfekciono deterdžentno sredstvo), HEMO-SEPT RR (rastvor za dezinfekciju i pranje podova, radnih površina, predmeta i opreme) i HEMO-SEPT KR1X5 (sredstvo za dezinfekciju ruku i dezinfekciju površina).\nMetalne konstrukcije su grupa proizvoda koje odlikuje visok nivo stabilnosti i pouzdanosti prilikom upotrebe, proveren kvalitet u pogledu materijala izrade i daljeg načina upotrebe, kao i rokova trajanja. Ovi proizvodi su sertifikovani, atestirani i ne zahtevaju nikakve dodatne dozove od strane kupca prilikom njihovog korišćenja. Namenjeni su širokom segment tržišta: od industrijskih postrojenja, do privatnih stambenih i pratećih objekata za deo programa kao što su montažno – demontažni objekti i ogradni sistemi, preko raznih državnih, privatnih i javnih institucija za deo programa koji se odnosi na metalne ormane: ormani za oružje, garderobni i arhivski ormani.\nNaručite neki od naših proizvoda iz našeg bogatog proizvodno-prodajnog programa!


U preambulu Ustava umesto celog Kosova staviti četiri opštine na severu: Milić o rešenju za KiM - Centar za evroatlantske studije - CEAS\nBez odmrzavanja dijaloga između Beograda i Prištine, prete trajna diplomatska stagnacija, politički radikalizam, pa i pojačana nestabilnost ne samo u Srbiji i na Kosovu već na širem području Zapadnog Balkana, ocenila je izvršna direktorka Centra za Evroatlantske studije (CEAS) Jelena Milić.\nOna je u intervjuu za Glas Amerike rekla da je vreme da Beograd postane proaktivan u nalaženju prihvatljivog rešenja za dugotrajni spor sa Prištinom i pozvala vladu Srbije da "ili potpuno izbaci preambulu Ustava" ili je promeni u formulaciju "Četiri opštine na severu KiM su sastavni deo Srbije".\n- Ta vrsta signala bi možda bio vrlo dobar ''tizer'' za administraciju na Kosovu, koja je u potpunom rasulu oko toga šta hoće, šta je ustavno prihvatljivo, šta nije. Kad kažete kosovskoj javnosti, evo vam poruka, mi sada južno od Ibra ne smatramo više svojom teritorijom - a pri tom ništa ne dirate, ni rezoluciju SB UN 1224 o Kosovu, ni Briselski sporazum - možda bi to promenilo i dinamiku kosovskog društva - kaže Milić.\nPrema njenim rečima, to bi možda bio način da se odblokira sadašnji zastoj, koji predstavlja bezbednosni, pa i politički izazov za ceo region i šire.\n- Kada smo izašli sa najavom tog novog izveštaja naišli smo na ohrabrujuće reakcije određenih krugova u srpskoj administraciji, što mislim da je dobro. U pitanju je pripremanje javnosti za jedan veoma bolan period, koji nam predstoji ako želimo da ostanemo na putu evropskih integracija -rekla je Milić i dodala da bi prepreka usvajanja tog predloga mogla da bude opozicija koja i nema sopstveni plan za Kosovo.\nBez obzira na neprijateljstvo nastalo zbog NATO kampanje na Kosovu, Milić ukazuje na učestalo podsećanje američke ambasade u Beogradu na bliske američko-srpske odnose iz ne tako davne prošlosti, a kao primer navodi beleženje stogodišnjice podizanja srpske zastave na Beloj kući, kao i spasavanje više stotina američkih pilota tokom Drugog svetskog rata od strane Srbije.


Intertravel - Magazin - Air Serbia: Ponovo niža cena avio karte za let Beograd - Njujork\nAir Serbia: Ponovo niža cena avio karte za let Beograd - Njujork\nPreko kanala agencije Intertravel u prodaji su jeftinije avio karte za povratne letove Air Serbia Beograd - Njujork. Avio karte po sniženim cenama mogu da se kupe preko našeg sajta, pozivom na 0113108999 (do 20.00) ili dolaskom u našu poslovnicu do 19.00 (Topličin venac 19-21, II sprat).\nBeograd - Njujork od 459.- EUR\nCena se odnosi na povratna putovanja u ekonomskoj klasi. Uračunate su sve aerodromske takse, ali ne i troškovi za izdavanje avio karte.\nProdaja je do 2. aprila za putovanja do 31. decembra 2017. godine (osim 6. do 21. avgusta - samo iz Njujorka i od 11. do 23. decembra).\nnjujork jeftinije avio karte popusti air serbia Tweet Slično\nAir Serbia: Beograd - Njujork tri puta nedeljno Avion Air Serbia - Goran Bregović Šeremetjevo: Air Serbia na Terminalu E Kategorije


Konferencija OEBS-a u Vašingtonu\nUprkos drastično različitim pogledima na uzroke ukrajinske krize, i ukrajinski i ruski ambasador u Vašingtonu složili su se da je primena sporazuma iz Minska – put izlaska iz konflikta.\nSporazum iz Minska je najbolji put izlaska iz ukrajinske krize, a OEBS može da doprinese njegovoj primeni, kao „oči i uši medjunarodne zajednice“ na terenu, poručeno je u Vudro Vilson Centru u Vašingtonu na konferenciji OEBS-a „Dani bezbednosti“ – prvoj koja je održana van Beča. Ambasadori Rusije i Ukrajine izneli su suprostavljene stavove o uzrocima krize ali su iskazali podršku OEBS-u i njegovoj posmatračkoj misiji, dok su drugi učesnici isticali da je OEBS, zahvaljujući svojoj neutralnoj prirodi i sastavu, u jedinstvenoj poziciji da doprinese postizanju kompromisnog rešenja.\nUprkos drastično različitim pogledima na ukrajinsku krizu, i ukrajinski i ruski ambasador u Vašingtonu složili su se da je primena sporazuma iz Minska – put izlaska iz konflikta. Dok predstavnik Rusije ističe da Kijev mora da bude „ozbiljan u primeni sporazuma, ukrajinski ambasador Oleksander Mocek poručuje da će način na koji medjunarodna zajednica reaguje na rusku agresiju u Ukrajini odlučiti da li će u budućnosti prevagu imati vladavina prava ili sile.\n„Da bi OEBS bio efikasniji treba da postoje pravni mehanizmi za rešavanje kršenja fundamentalnih principa od strane samih članica organizacije. Nedostatak odlučnosti da se brane ti principi značio bi udovoljavanje agresoru.“\nMocek je istakao da je konflikt u Ukrajini veštački izazvala Moskva, i poručio da ublažavanje sankcija Rusiji ne bi smelo da dodje u obzir dok se sporazum iz Minska potpuno ne primeni i integritet Ukrajine opet ne uspostavi, što uključuje i Krimsko poluostrvo.\nRuski ambasador u Vašingtonu, Sergej Kisljak, je istakao da, posle hladnog rata, nije došlo do očekivanog brisanja podela i granica istoka i zapada, već samo do pomeranja te granice ka istoku. On je naveo da su u Kijevu ojačale agresivne, nacionalističke snage i dogodila se neustavna smena režima, što su SAD i Evropa, kako je rekao, „odlučili da ignorišu“, ali ukrajinski narod nije pristao na to.\nGradjani Krima su odlučili da uzvrate udarac, nisu želeli da prihvate promenu koju su im nametnule snage koje nikada nisu bile, blago rečeno, popularne ili prihvaćene u tom delu Ukrajine, i zato su odlučili da glasaju za nezavisnost. Bilo je mnogo rasprava o tome da li je odluka o nezavisnosti Krima legalna ili ne. Mogu da ponudim jednostavan citat koji sugeriše da, budući da medjunarodno pravo ne reguliše primenu prava na samoopredeljenje, koje priznaju UN - bilo kakva odluka te vrste ne može da bude nelegalna sa medjunarodnog aspekta. To nije moje mišljenje već mišljenje SAD predstavljeno sudu u Hagu, kada se razmatrao pravni status Kosova.“\nSelest Volander, specijalna savetnica predsednika Obame za Rusiju, s druge strane, ističe da je prošle godine poremećen poredak stabilnosti i saradnje koji je postojao u Evropi proteklih 25 godina, a zasnivao se na poštovanju pravila medjunarodnih institucija – pravila koja se ne nameću članicama već ih one dobrovoljno prihvataju.\n„Izazov sa kojim smo suočeni sada nije samo neslaganje izmedju Rusa i Ukrajinaca, već to što Rusija kao veoma moćna, veoma velika i sposobna zemlja - ne poštuje ta pravila. Možda postoji legitimna zabrinutost u istočnoj Ukrajini u pogledu politike centralne vlade. Možda je vlada u Kijevu načinila greške u svom odnosu prema gradjanima istoka i sagledavanju izazova sa kojima su suočeni. Ali ništa od toga ne daje Rusiiji pravo da izvrši invaziju na Ukrajinu, pripoji deo njene teritorije kao što je bio slučaj sa Krimom, i ne daje Rusiji pravo da naoružava, trenira i diriguje Ukrajincima u istočnoj Ukrajini što sada čini.“\nVolander je istakla da bi SAD više volele da ponovo vide Moskvu kao integralni, prosperitetni deo medjunarodne zajednice i partnera u rešavanju globalnih problema.\nJedna od tema konferencije bila je otklanjanje prepreka radu posmatračke misije OEBS-a u Ukrajini, čiji je mandat nedavno konsenzusom produžen na godinu dana.\n„Pokušavamo da pošaljemo više ljudi na teren da bismo utvrdili ko krši primirje i nastavićemo da osudjujemo one koji to čine. Jedna od stvari koje želimo je da povećamo profil našeg izveštavanja kako bi postojala jasna slika o tome ko šta radi i ko je za šta odgovoran“, istakao je Lamberto Zanijer, generalni sekretar OEBS-a.\nIako je Ukrajina pozvala medjunarodnu zajednicu da uputi mirovne snage na istok, učesnici OEBS-ove konferencije ukazuju da bi proces uspostavljanja mirovne misije UN-a dugo trajao. Sa praktičnog stanovišta, misija OEBS-a i dalje je najbolji način da se prati sporovdjenje sporazuma, istakao je i stalni predstavnik Nemačke u OEBS-u, Ridiger Ludeking.


S. M. Tomić - Vesti 13 komentara\nDženeral elektrik je nedavno objavio da ima rast zarade veći od očekivanog i da su u proizvodnji naftnih pumpi i mlaznih motora za Boing dostigli rekord. Ova američka džinovska multinacionalna...\nAmiši neće da leče ćerku od raka\nDevojčica iz američke verske grupe Amiša, čija porodica ne dozvoljava da se ona hemoterapijom leči od raka, ostala je danas i bez podrške socijalne radnice koju je postavio sud.\nSahranili ga na voljenom "harliju"\nPorodica Bilija Stendlija (82) iz Ohaja ispunila je njegovu poslednju želju i priredila mu spektakularni pogreb, sahranivši ga na motoru "harli dejvidson".\nSilovao komšijinu (plastičnu) bundevu\nAmerikanac iz Ohaja Edvin Tobergta (34) osuđen je na 11 meseci zatvora jer je imao seksualni odnos sa bundevom i čamcem na naduvavanje! Tobergta je uhapšen u junu ove godine, a na suđenju se...\nOdržana Srbijada: "Karađorđe" najuspešniji\nPotukla se sa radnicom zbog piletine\nJedna pomahnitala žena u Ohaju potukla se sa radnicom "fast fuda" zbog piletine.\nZbog vožnje u alkoholisanom stanju policija u Ohaju je prošle nedelje zaustavila Dejla Bentlija. Kada je izašao iz svog vozila, umesto da hoda po beloj liniji kako bi policija utvrdila da li je...


Vlada RS: Zbog blokada na nivou BiH Srpska izgubila 748 miliona maraka – ASinfo Portal\nVlada RS: Zbog blokada na nivou BiH Srpska izgubila 748 miliona maraka\nBANJALUKA, Republika Srpska je, zbog blokada na nivou BiH, pretrpjela gubitke u iznosu od 748 miliona KM, rečeno je u kabinetu predsjednika Vlade Srpske.\nPrema podacima Ministarstva finansija, Republika Srpska je od Međunarodnog monetarnog fonda /MMF/ trebala da dobije 250 miliona KM, od Svjetske banke 154 miliona, Evropske banke za obnovu i razvoj /EBRD/ 157 miliona i od Evropske investicione banke /EIB/ 92 miliona, dok Srpska, zbog neusvajanja zakona o akcizama na nivou BiH, na godišnjem nivou gubi 95 miliona KM.\nSredstva Svjetske banke trebalo je da budu utrošena u projekat DPL-a za razvojnu politiku u iznosu od 58 miliona KM, za podršku zapošljavanju – 41 milion i za reformu bankarskog sektora – 55 miliona KM.\n“Od sredstava EBRD-a trebalo je da bude finansiran auto-put Banjaluka – Doboj sa 20 miliona KM i Koridor ‘Pet Ce’, odnosno dvije petlje i šest kilometara auto-puta, sa 137 miliona KM”, rečeno je Srni u kabinetu predsjednika Vlade Srpske i naglašeno da je Republika Srpska za auto-put Banjaluka – Doboj trebalo da dobije 92 miliona KM od Evropske investicione banke. Srna\nKljučne riječi:&nbsp&nbspbih, blokade, ebrd, finansije, mmf, svjetska banka, vlada republike srpske\nDinar se odmara za vikend, kurs u ponedjeljak 118,5


Birokratija, nepotizam i nemogućnost razvoja glavne prepreke za povratak u Srbiju\nDecembar 28, 2018 9:34\nDanas će u Beogradu na jednom mestu biti oko 200 naših mladih ljudi koji uspešno rade i studiraju u inostranstvu. Ovu konferenciju inicirala je predsednica Vlade Ana Brnabić koja je uputila poziv našim ljudima koji uspešno rade u inostranstvu, okupljenim u organizacijama poput "Serbian City Club" iz Londona i "Serbian Entrepreneurs" mreže iz Njujorka, San Franciska i Londona. Takođe, predsednica Vlade je poslala pisma na adrese najboljih 50 svetskih univerziteta, kako bi najbolje srpske postdiplomce pozvala na skup u Beogradu.\nNataša Kočiš iz "Serbian City Club" iz Londona i Vukašin Grozdić iz kabineta predsednice Vlade govorili su za Dnevnik RTS-a o tome šta je presudno da se mladi vrate u svoju zemlju i šta država treba da uradi da bi to bilo moguće.\nNataša Kočiš kaže da postoji nekoliko načina da se pomogne mladim ljudima koji žive i rade u inostranstvu, a imaju želju da se vrate u Srbiju. Jedan od prvih napora je današnja konferencija na kojoj će moći da se čuje šta su njihovi najveći izazovi.\nKočiš napominje da emigracija ima svuda u svetu, ali da je Srbija specifična po tome što je emigracija iz nje najčešće u jednom pravcu.\nZato će se, ističe, razgovarati o cirkularnoj migraciji – ako ljudi odu na usavršavanje da to ne bude u jednom periodu, već da se vrate.\n"Ovde postoje institucije i organizacije koje se bave talentima u Srbiji i jako ulažu u njih, kao na primer Nordeus, Koka-Kola, Britiš Amerikan Tobako. Treba da se pozabavimo tim institucijama i vidimo kako da im pomognemo da zadrže još više talenata i da saznamo šta je primer dobre prakse", navodi Nataša Kočiš.\nPrema njenim rečima, za povratak u Srbiju najveći problem predstavljaju birokratija, nepotizam, ali i nemogućnost daljeg razvoja.\nObjašnjava da u "Serbian City Club" iz Londona postoje tri grupe ljudi – oni koji su tek došli i ne razmišljaju o povratku, oni koji bi voleli da se vrate ali nisu sigurni kako, ali i oni koji su se već vratili i osnovali svoje firme u Srbiji.\nPostoje različiti načini da se ljudi vrate, kaže Kočiš i objašnjava da ima onih koji aktivno razmišljaju o tome jer im je draže da rade ovde, gde su okruženi porodicom i prijateljima.\nBolje vreme za naučnike\nIz kabineta predsednice Vlade Srbije poručuju da dolazi bolje vreme za razvoj mladih naučnika koji žele da se vrate u Srbiju.\n"Usvojen je zakon o fondu za nauku ove godine i trenutno je u javnoj raspravi zakon o nauci i istraživanjima. To su dva sistemska zakona – jedan krovni koji treba da reši način regulisanja zapošljavanja i finansiranja izvrsnosti u nauci. Fond za nauku će biti poprilično veliki, svake godine će od 2020. imati više od 40 miliona evra. Sada smo imali poziv za 1.000 mladih istraživača da se uključe u naučne projekte, a konstantno je otvoren poziv povratnicima da se vrate i uključe u naučne projekte", rekao je Vukašin Grozdić.\nDodaje da Naučno-tehnološki park u Beogradu odlično radi, da se gradi nova zgrada, kao i da će takav park biti i u Novom Sadu i Nišu.\nGrozdić kaže i da je, tokom premijerkinih poseta i brojnih razgovora širom sveta, uočeno da postoji ogromna potreba dijaspore da razgovara sa maticom.\n"Mislim da će ovo biti prostor da vidimo šta Srbija može da dobije i uradi za ljude iz dijaspore... Da vidimo šta su problemi, da ih identifikujemo i krenemo da radimo", dodao je Grozdić.\nVučić: Naša je Srbija toliko lepa da ne možete da joj odolite 12\nKontrola kovid propusnica od subote, kazne od ponedeljka 24\nVučić posetio manastir Ravanica 15\nU Srbiji više od 7.300 novozaraženih, 59 osoba preminulo 17\nOdluku o prelasku svih škola na onlajn nastavu donosi Krizni štab 25


BTC $65.245 +2,25%\nETH $4.208 +9,37%\nXRP $1,14 +4,48%\nBCH $645 +5,01%\nEOS $4,85 +8,51%\nDOGE $0,25 +4,67%\nNakon opsežnog internog testiranja, Harvest Portfolios je dobio odobrenje za izdavanje prvog ikada trgovinskog fonda (ETF) zasnovanog na blokčeinu, kako se navodi u saopštenju za javnost objavljenom 1. februara. Fond (simbol oznake HBLK), koji će trgovanje započeti na berzi u Torontu, se fokusira na male i velike blokčein korporacije.\nHarvest Portfolios već ima svoj Havrest blokčein tehnološki indeks, dizajniran da prati preformansu izdavaoca, kako velikih tako i blokčein segmenata u razvoju.\nOdobrenje je dobra vest za druge dve firme, First Trust Portfolios Kanada i Evolve Funds Group inc, koje su već podnele zahteve za slične ETF-ove. First Trust ETF menadžer Karl Čeong je naveo da "svaki razgovor sa klijentima neizbežno" vodi do pitanja vezanih za investiranje u blokčein i bitkoin.\nZa razliku od vesti iz Kanade, regulatori u SAD-a su izjavili da takvi fondovi nisu spremna za regulaciju prema američkom zakonu.\nDalija Blas, direktor grupe za investicioni menadžment Komisije za hartija od vrednosti (SEC), izjavila je da SEC ima "značajna otvorena pitanja o tome kako voditi fondove koji sadrže ogromne količine kriptovaluta i drugih povezanih proizvoda" i da li je u opšte moguće da se zadovolje zakonski uslovi u SAD.


O eventualnom produžavanju policijskog časa za Uskrs još nije odlučeno, građani će biti obavešteni - Vojvođanski novinar\nO eventualnom produžavanju policijskog časa za Uskrs još nije odlučeno, građani će biti obavešteni\napril 13, 2020 april 21, 2020 urednik\t0 Comments građani će biti obavešteni, O eventualnom produžavanju policijskog časa za Uskrs još nije odlučeno\nGrađani će o eventualnom produžavanju policijskog časa uoči predstojećeg vikenda i Uskrsa biti obavešteni na vreme, kao što su i o dosadašnjim merama bili informisani, izjavio je danas pokrajinski sekretar za zdravstvo Zoran Gojković.\nOn je tako odgovorio na pitanje medija da li će građani najkasnije dan ili dva unapred biti obavešteni o eventualnom uvođenju dužeg policijskog časa.\n“Mi smo i do sada o merama koje smo uvodili na vreme informisali građane dajući im mogućnost da se za takve mere pripreme, i tako ćemo i dalje postupati”, rekao je Gojković.\nPrema njegovim rečima, epidemiološka situacija u našoj zemlji analizira se iz sata u sat, te će na osnovu tih analiza struka odlučiti da li je potrebno uvesti restriktivnije mere.\nOdgovarajući na pitanje o tome da se građanima starijim od 65 omogući šetnja tokom trajanja policijskog časa koji važi za sve građane, Gojković je odgovorio da o tome odlučuje struka, napominjući da je struka upravo iskazala visok stepen zabrinutosti za najstarije sugrađane.\n“Oni su nam najviše na pameti, najviše vodimo računa i brinemo o njima, zato moramo da shvatimo da mere koje Vlada Srbije sprovodi nisu bespotrebne, već su donete da se spasu životi svih naših građana”, rekao je Gojković.\nApelovao je na sve građane da strogo vode računa o merama vezanim za socijalno distanciranje, dodajući da je socijalno distanciranje “ključ svega”.\nIstakao je da je verovatno sada rodbina oko 140 obolelih starijih sugrađana u gerontološkom centru u Nišu shvata šta su uradili svojim najmilijima insistirajući da ih posete.\n“Jedan deo njih došao je iz inostranstva i na taj način ugrozio bezbednost svojih najmilijih i velikog broja drugih ljudi smeštenih u tom gerontološkom centru”, ukazao je Gojković.\nU Srbiji je zabeležen rast broja novozaraženih, u poslednja 24 sata 424 osobe, a ukupno je 4.054 obolelih. Preminulo je još pet osoba, ukupno 85, saopštio je Gojković.\nTri najvažnija faktora u „srpskom“ scenariju\nNajslabija karika u držanju virusa pod kontrolom je nepoštovanje mera, koje su jedine svrsishodne za rešavanje ove situacije i konačne pobede nad korona virusom, izjavio je pokrajinski sekretar za zdravstvo.\n← Na sajtu NBS link za pitanja građana, mere u vezi korone…\nNovosađanin osmislio aplikaciju „Podrška psihoterapeuta“ za podršku u karantinu →


Naučnici primetili čudne promene na zemlji - sanitetskiprevoz24.rs\n“Planina se uvek menja, ali nema sumnje – sve je više većih odrona kamenja”, rekao je Bojtel, prenosi Index.\nJedan od uzroka odrona je otapanje večnog leda – stena i sedimenta koji su obično okovani ledom tokom cele godine.\n“Vidimo jasni trend zagrevanja na području večnog leda, posebno nakon 2010”, rekla je Žanet Neczli sa Instituta za istraživanje snega i odrona u Davosu.\nNa italijanskoj strani Monblana na granici sa Francuskom, lokalno stanovništvo je zabrinuto, jer je glečer Planpinsje počeo da klizi sve brže prema dolini zbog globalnog zagrevanja.\n“Nema rizika za Val Feret, čak i da otkliže 250.000 metara”, rekao je klimatolog Masimilijano Facini sa Univerziteta Ferara.\nPreviousPrevious post:“Nikola TRE”- sa jednim punjenjem baterije prelazi 400kmNextNext post:Zanimljive činjenice o Japanu


4. Međunarodna konferencija razmene iskustava organizacija pacijenata (EEOP) | Sajt udruženja obolelih od reumatskih bolesti Srbije\nNov 16, 2018 | Događaji\nPredstavnici ORS-a učestvovali na 4. Međunarodnoj konferenciji razmene iskustava organizacija pacijenata (EEOP) u organizaciji Roša Srbija\nBeograd, 12-14. novembra 2018.\nU Beogradu je od 12. do 14. novembra 2018. održan 4. Međunarodni skup razmene iskustava organizacija pacijenata (OP) na temu „Oblikovanje budućeg zdravstvenog okruženja“.\nSastanak je organizovao Roš Srbija, a na njemu je učestvovalo preko 60 predstavnika organizacija pacijenata iz 20 zemalja sveta. U ime ORS-a u radu skupa učestvovale su dr Mirjana Lapčević, predsednica i Mirjana Obradović, aktivistkinja.\nCilj organizatora bio je da se polazeći od zaključaka prošlog sastanka ponudi platforma za dalje unapređivanje veština zastupanja interesa pacijenata, umrežavanja njihovih organizacija i učenja jednih od drugih.\nPrim. dr Lapčević je tokom diskusije iznela informacije o aktivnostima ORS-a i iskustva u saradnji i kontaktima sa odgovarajućim partnerima u zemlji i inostranstvu.\nNa sastanku je razgovarano na temu promena zdravstvenog okruženja, mogućnostima koje one pružaju i izazovima koje predstavljaju za organizacije pacijenata. Istaknuto je da OP moraju da prate te promene i da im se prilagođavaju s obzirom da se temeljito menja situacija u zdravstvu. Te promene posledica su sve bržeg uvođenja novih tehnologija u oblast medicine, digitalizacije i otuđenja lekara i pacijenata koji sve više postaju predmet tehnologije i sve manje imaju neposredan kontakt. Evidentna je sve prisutnija svojevrsna „konzumerizacija“ pacijenata koji postaju puki konzumenti lečenja. Zato se moraju uspostaviti regulatorni pristupni mehanizmi o najboljem lečenju, a pacijenti preko svojih organizacija uključiti u razgovore i donošenje odluka koje su bitne za njihovo efikasno i uspešno lečenje.\nTema razgovora bila je i uloga OP u oblikovanju zdravstvenog okruženja, prikupljanju podataka o realnoj medicinskoj praksi, njihovoj zaštiti i dostupnosti, kao i da li prikupljanje podataka predstavlja pretnju za privatnost pacijenata.\nUkazano je na potrebu uspostavljanja jedinstvene metodologije prikupljanja podataka, centralnog registra, možda čak i na međunarodnom nivou, definisanje standarda kvaliteta podataka iz realne medicinske prakse.\nVažno je uspostaviti partnerstvo između zainteresovanih strana – kreatora politike/donosilaca odluka/lekara i drugih medicinskih profesionalaca/farmaceutske industrije/organizacija pacijenata kako bi se kroz koordinirano delovanje obezbedila najbolja moguća zdravstvena zaštita.\nU uslovima odsustva političke volje i podrške vlada, ukazano je na potrebu komunikacije, saradnje i povezivanja organizacija pacijenata i drugih organizacija na široj osnovi, razmene informacija i iskustava i pokretanja zajedničkih koordiniranih akcija. Važno je i uspostavljanje nacionalnih koalicija, nacionalnih saveta, i drugih tela, saradnje sa međunarodnim organizacijama, naučnim radnicima i farmaceutskom industrijom. Takođe je važno i učešće OP u donošenju nacionalnih budžeta za zdravstvo i isticanje da zdravstvena zaštita nije trošak, već investicija u zdravo, aktivno i produktivno stanovništvo. Potrebna je i edukacija lekara i pacijenata o značaju partnerskog odnosa za bolje i uspešnije lečenje. Takođe je važno mobilisati medije u meri u kojoj je to moguće da bi se šira javnost upoznala sa aktivnostima OP i obezbedila njena podrška.\nPredstavnici Roša upoznali su učesnike sa aktivnostima i podrškom Roša pacijentima i njihovim organizacijama i planovima za budućnost na globalnom i lokalnom planu, i istakli da je Roš kao značajna inovativna farmaceutska kompanija posvećen dobrobiti pacijenata, speman i zainteresovan da podrži i sarađuje sa njihovim organizacijama u obostranom interesu.\nZaključeno je da je ovaj skup bio veoma koristan i informativan, da je dao smernice i ideje za formulisanja platformi za buduće aktivnosti OP, i omogućio OP da uspostave kontakte i dogovore za buduću saradnju.\nKao i uvek, Roš je bio odličan organizator, izabrani su kompetentni i relevantni predavači i panelisti, i obezbeđeni izvanredni uslovi za rad sastanka.\nSleva na desno: Prim. dr Mirjana Lapčević i Mirjana Obradović iz ORS-a.\nSleva na desno: Mirjana Obradović i prim. dr Mirjana Lapčević iz ORS-a, Danilo Boljević iz Udruženja za pomoć oboljelim od reumatskih bolesti Crne Gore i Beba Golubović iz Udruženja pacijenata obolelih od melanoma.\nUčesnici skupa su napisali ohrabrujuće poruke.\nUdruženje obolelih od reumatskih bolesti Srbije - ORS\nIzveštaj sa izleta podružnice Niš\nPoziv na sastanak 23.05.2019\nRadionica “Holistički prustup u lečenju fibromijalgije”\nPrirodno lekovito blato – Peloid


Izvor: Radio Televizija Vojvodine, 27.Jul.2021, 10:36\nPolitikolog Nenad Kecmanović ocenio je danas da, zbog odluke odlazećeg visokog predstavnika Valentina Incka da nametne zakon o zabrani i kažnjavanju negiranja genocida, sledi internacionalizacija problema i dalje zaoštravanje situacije do međunarodne konferencije o Bosni.\nKecmanović za Tanjug kaže da, nažalost, ne veruje da možemo očekivati brži izlaz iz situacije nastale odlukom Valentina Incka.\n"Incka već iduće nedelje treba da zameni (Kristijan) Šmit >> Pročitaj celu vest na sajtu Radio Televizija Vojvodine << koji za stalne članice Saveta bezbednosti UN Rusiju i Kinu 'ne postoji', a za Srpsku, koja čini pola BiH, 'samo je gost'", rekao je Kecmanović.\n"Ako se deset, pedeset, sto ili više hiljada ljudi u RS potpišu da u Srebrenici nije bio genocid, onda je sankcija fizički neprimenjiva, jer prevazilazi kapacitete pravosuđa i zatvora", rekao je profesor.\nPrema njegovim rečima, ići će se logikom da je narod, koji masovni zločin u Srebrenici neće da nazove genocidom, i sam narod "genocidaša", a RS koju je stvorio takode je "genocidna tvorevina".\nPolitikolog Nenad Kecmanović ocenio je danas da, zbog odluke odlazećeg visokog predstavnika Valentina Incka da nametne zakon o zabrani i kažnjavanju negiranja genocida, sledi internacionalizacija problema i dalje zaoštravanje situacije do međunarodne konferecije o BiH.


ODRŽAN SASTANAK INDUSTRIJSKIH SINDIKATA I UDRUŽENJA POSLODAVACA FBIH - Samostalni sindikat šumarstva, prerade drveta i papira Bosne i Hercegovine\nZahtjevi industrijskih sindikata koji su bili istaknuti na prvomajskim protestima ove godine, a koji su upućeni Vladi Federacije BiH, resornim ministarstvima i drugim institucijama, te Udruženju poslodavaca FBiH, bili su povod zajedničkog sastanka industrijskih sindikata i Udruženja poslodavaca FBiH, održanog 1.6.2021. godine.\nNa sastanku sa predstavnicima UPFBIH učestvovali su predsjednici Sindikata metalaca FBiH, Samostalnog sindikata šumarstva, prerade drveta i papira BiH, Sindikata građevinarstva i industrije građevinskog materijala BiH, Samostalnog sindikata radnika hemije i nemetala u FBiH te Sindikata tekstila, kože, obuće i gume FBiH.\nNa sastanku su ponovljeni zahtjevi industrijskih sindikata sa posebnim fokusom na hitnom donošenju propisa kojima će se utvrditi najniža plaća u Federaciji BiH, zaključivanju granskih kolektivnih ugovora sa UPFBiH, te vakcinaciji radnika realnog sektora. U kontekstu navedenog, Udruženje poslodavaca FBiH ponudilo je platformu za vođenje socijalnog dijaloga.\nSocijalni partneri su saglasni da je neophodno raditi na izgradnji međusobnog povjerenja i unaprjeđenju saradnje. Sindikati insistiraju da prava radnika realnog sektora moraju biti prioritet te da u svojim aktivnostima na rješavanju aktuelne problematike očekuju podršku Udruženja poslodavaca FBiH.\nPlatforma će se potpisati najkasnije do 10. juna, nakon čega će se pristupiti kolektivnom pregovaranju i koordinaciji aktivnosti u Ekonomsko-socijalnom vijeću FBiH, te otpočeti pregovori o najnižoj plaći i dogovoriti zajednički nastup prema institucijama vlasti.\nNavedena platforma je osnova za uspostavljanje stalne koordinacije aktivnosti između Udruženja poslodavaca FBiH i granskih sindikata realnog sektora, i otvorena je da joj mogu pristupiti i drugi granski sindikati.\nPredstavnici industrijskih sindikata su se složili da će nastaviti sa aktivnostima u cilju potpunog ispunjenja zahtjeva istaknutih na prvomajskim protestima.


Stanković traži renoviranje mesne kancelarije čije prostorije koriste i penzioneri - juGmedia\nMiodrag Stanković, odbornik Skupštine Grada Niša posetio je „Udruženje penzionera „Rentgenova Niš“ koje već skoro 30 godina koristi prostorije u Mesnoj kancelariji „Mija Stanimirović“, u širem centru grada i redovno plaća zakupninu, i od lokalne samouprave zatražio adaptaciju te mesne kancelarije, čime bi se i penzionerima omoguće normalni uslovi za funkcionisanje.\nČlanovima udruženja penzionera, kazao je Stanković, te prostorije veoma znače jer se tu sastaju, druže i kvalitetno provode svoje slobodno vreme.\n„Prostorije Mesne kancelarije su u vrlo lošem stanju, skoro da su ruinirane. Pa je stoga potrebno da grad hitno, preko nadležnih službi sanira postojeće stanje i izvede sve potrebne radove na sanaciji zidova, podova, stolarije, toplovodne mreže i drugo.\nMesne kancelarije su imovina grada i građani često svoje potrebe i poslove završavaju u mesnim kancelarijama, koje su najbliže mestu njihovog stanovanja“, rekao je Stanković prilikom posete.\nOsim Mesne kancelarije „Mija Stanimirović“ i mnoge druge su u lošem stanju, smatra Stanković, te da su zapuštene i neuslovne za bilo kakve aktivnosti. Pored zaposlenih u Upravi grada, mesne kancelarije koriste i mnogobrojna udruženja – šahisti, plesači, penzioneri, humanitarne organizacije itd.\n„U ranijem periodu, do pre deset i više godina, vršeni su redovni obilasci mesnih kancelarija, zapisnički je konstatovano gde postoje problemi i šta je sve potrebno popraviti i zameniti, ali sa tom praksom se prestalo. Sada se samo od izbora do izbora vrši pregled stanja mesnih kancelarija, jer se u njima nalaze biračka mesta“, istakao je vaj opšozcioni odbornik uz ocenu da bi lokalna samouprava trebalo da se domaćinski ponaša prema svojoj imovini i da je održava u stanju koje omogućava njeno nesmetano korišćenje.


Let Beograd Moskva Biškek\nPoštovani, molim Vas da mi odgovorite kako najjeftinije da letim Beograd - Moskva - Biškek, polazak 31. jula, a povratak 24.08. +/- 3 dana, i da su prevoznici Srpska, Ruska ili Crnogorska kompanija? Takođe sam videla u nekoj ponudi da iz Beograda sleće na aerodrom Šeremetjevo, a posle ima let sa aerodroma Domodedovo za Biškek, a to mi ne bi odgovaralo. Hvala Vam\nNajpovoljnija avio karta iznosi 55.735 dinara (455 eura). Let je sa presedanjem, u dolasku u Tivtu, a u povratku je direktan let. Dolazak u Mosku, kao i odlazak su sa aerodroma Domodedovo. Avio kompanija je Montenegro Airlines.\nSve ponude možete pogledati na linku Beograd Moskva Biškek\nGarantujemo vam najpovoljnije cene avio karata do svih destinacija širom sveta.


Davor Dragičević se sastao sa zamjenikom visokog predstavnika Denisom Herneom\nUred OHR-a nema ulogu u trenutnoj istrazi\nKao odgovor na pisani zahtjev Davora Dragičevića, oca stradalog Davida Dragičevića, za sastanak s visokim predstavnikom, prvi zamjenik visokog predstavnika Denis V. Herne (Dennis W. Hearne) danas se u Sarajevu sastao s Davorom Dragičevićem.\nVisoki predstavnik Inco (Inzko) nije u BiH ove sedmice, saopćeno je iz OHR-a.\nU znak poštovanja i razumijevanja za tragičnu situaciju Davora Dragičevića, OHR je pristao da sasluša njegove stavove, a tom prilikom mu je prvi zamjenik visokog predstavnika izrazio saučešće zbog gubitka sina.\nUred visokog predstavnika nema ulogu u trenutnoj istrazi o ovom konkretnom slučaju. Međutim, OHR smatra da svi nivoi vlasti u zemlji moraju naći efikasno rješenje za mnogobrojne probleme u oblasti vladavine prava u BiH.\nDragičević i svi građani BiH imaju pravo da očekuju temeljitu, profesionalnu i objektivnu istragu kao i sudske procese u svim slučajevima, navode iz OHR-a.\nDavor Dragičević Dennis W. Hearne David Dragičević OHR\nNa hiljade ljudi u Banja Luci na protestima zbog ubistva Davida Dragičevića


Legenda "Tobdžija" kvari planove Lampardu?! - Sportske.net\nLegenda "Tobdžija" kvari planove Lampardu?!\nBilo bi interesantno čuti mišljenja navijača Čelsija o mogućem Sarijevom nasledniku.\nSrce "Bjankonera" OUT, Pipita IN?Granovskaja presekla, Čelsi našao trenera!Konte žrtvuje Maurita, želi miljenika iz torinskih dana!Preokret, novi trener Čelsija stiže iz Premijer lige?Jović i Real - Sve će biti gotovo do kraja nedelje, nedelje iz snova za Madriđane!\nDeluje da je Italijan bivši i da se samo čeka ozvaničenje po kojoj će bivši trener Napolija uzburkati duhove Napulja preuzimanjem njihovog mrskog takmaca u Seriji A. Odlaskom Sarija u Juventus, nagoveštava se da će upražnjeno mesto popuniti Frenk Lampard.\nHodajuća legenda kluba iz Londona je odlično vodio Derbi Kaunti ove sezone u Čempionšipu, umalo da dogura sa "Ovnovima" i do Premijer lige, ali ga je sprečila Aston Vila koja u svom taboru ima Džona Terija kao asistenta.\nČelsiju predstoji težak period gde će pored trenera, izgubiti i najboljeg igrača u vidu Edena Azara a tu je i nadolazeća transfer suspenzija, svakako da bi navijače obradovao povratak Lampsa, ukoliko do njega i dođe.\nMeđutim, engleski Telegraf u vezi sa poslom na "Stamford Bridžu" dovodi i trenera Nice, Patrika Vijeru! Francuz je poznat kao kapiten Arsenala, sa njima je osvojio tri titule Premijer lige posle toga je bio u Juventusu, Interu i Mančester Sitiju.\nTrenerski zanat je pekao po MLS-u da bi prošle sezone preuzeo Nicu u Ligi 1 koja je ove sezone zauzela neočekivano sedmo mesto u Ligi 1. Francuz je neiskusan, kao i kolega Lampard iz Engleske, ali svakako pokazuje potencijal.\nIma nešto sa veznim igračima što im omogućava da postanu dobri treneri i posle igračke karijere, sijaset imena to i dokazuju. Videćemo da li pomenuti velikani londonskih klubova imaju taj gen u sebi.


"Anđele naš , otišao si nam u svet gde nema bola, tuge i uzdisaja. Raduj se sa anđelima na nebu i pošalji roditeljima, bratu, rodbini, kumovima, prijateljima i svima koji su bili uz tebe utehu. Ljubi te kuma".\nOvim rečima od desetogodišnje D. Ć. iz Inđije poslednji put su se oprostili na društvenim mrežama prijatelji njenih roditelja, komentarišući fotografiju koju je objavio njen otac uz potresnu poruku: "Najvažniju bitku u životu jutros je izgubila, neka te anđeli čuvaju zlato moje".\nRaskrsnica na kojoj se dogodila nesreća\nDevojčica D. Ć. (10) iz Inđije podlegla je stravičnim povredama zadobijenim u saobraćajnoj nesreći nakon 15 dugih dana besomučne borbe za život u Institutu za zdravstvenu zaštitu dece i omladine Vojvodine u Novom Sadu.\nD. Ć. je povređena kada je pijani vozač naleteo na automobil kojim je unpravljao njen deda Vojin (77). On je mestu podlegao povredama, a nesrećno dete prevezeno je u bolnicu u kojoj je provela poslednje dve nedelje svog života.\nVeliki broj neutešnih članova porodice, rodbine i prijatelja njenih roditelja opraštaju se potresnim porukama na društvenim mrežama.\n- Samo si ti znala iskreno da me zagrliš i iskreno da mi se nasmeješ... Dušo moja mala, slatka.. Nikada te neću zaboraviti, anđele - navedeno je ispod fotografije na kojoj je devojčica.\nPodsećanja radi, na automobil u kom su bili desetogodišnja devojčica i njen deda Vojin (77) u alkoholisanom stanju je naleteo Vladimir P. (32) kome je neposredno nakon nesreće izmereno 2,12 promila alkohola u krvi.\nTeška saobraćajna nesreća sa smrtnim ishodom u Inđiji\nDo nesreće je došlo kada je Vladimir P. na raskrsnici prošao na crveno svetlo i tom prilikom udario u levu bočnu stranu Vojinovog "renoa". Deda je preminuo na licu mesta, dok je njegova unuka, koja je sedela na zadnjem sedištu, teško povređena.


Četvrtina kompanija u Srbiji u vlasništvu žena - Biznis i Finansije\nHome\tVestiEkonomija\tČetvrtina kompanija u Srbiji u vlasništvu žena\nČetvrtina kompanija u Srbiji u vlasništvu žena\nU stoprocentnom vlasništvu žena u Srbiji nalaze se 117.644 kompanije, što je četvrtina svih kompanija koje posluju na teritoriji naše zemlje, javlja PKS Partner.\nOd ukupno 451.835 kompanija koje posluju u Srbiji, prema podacima PKS partnera, žene kao stoprocentni vlasnici vode 117.644 kompanije. Dva i po puta više firmi, njih 303.782, je u vlasništvu muškaraca, dok 30.409 firmi ima mešovitu vlasničku strukturu. Žene kao vlasnici kompanija najzastupljenije su u Nišu i to opštini Medijana.\nPo regionima, najveći procenat firmi čiji su vlasnici žene, posluje u Šumadiji i zapadnoj Srbiji – 27 procenata (29.338 firmi), dok 69 odsto kompanija vode muškarci i to 76.153 kompanije. U mešovitom vlasništvu je oko 5.000 kompanija, odnosno 5 procenata.\nU Beogradu najviše firmi sa mešovitim vlasništvom\nOd 279.916 preduzetničkih kompanija, žene su vlasnice oko 90.000 firmi, ili 32 procenta, a 68 procenata preduzetničkih radnji je u vlasništvu muškaraca ili ima mešovitu formu vlasništva. Po pravnoj strukturi, od svih kompanija u kojima su žene apsolutni vlasnici, 77 odsto je u sektoru preduzetništva, najviše ženskih kompanija bavi se preduzetništvom, 13, 6 odsto su društva sa ograničenom odgovornošću, a 8,2 odsto su udruženja.


Tržišno rešenje: Tuesday, October 31, 2006\nNovi Cato Journal\nNa sajtu Cato instituta može se naći novi broj Cato Journala, verovatno jednog od najboljih ekonomskih časopisa današnjice. U ovom broju posebnu pažnju mi je privukao jedan tekst o liberalnom pristupu ekonomiji globalnog zagrevanja, kao i Niskanenova problematizacija stare republikanske ideje da "zver treba izgladneti", odnosno taktike smanjenja državne potrošnje smanjenjem poreza, što vodi deficitu, a ovo pritisku za smanjenje rashoda. Mada, i drugi tekstovi su odlični, kao i uvek.\nat Tuesday, October 31, 2006 posted by Ivan Jankovic No comments:\nMakedonija menja spoljnopolitičku orijentaciju\nU skopskom kafiću pretučena četvorica ruskih diplomata.\nOvo je zaokret u odnosu na 1999. kada su Panki i njegovi konobari pretukli američke vojnike.\nat Tuesday, October 31, 2006 posted by Slaviša Tasić No comments:\nPinoče je u kućnom pritvoru, optužen za 3,000 ubistava za vreme svog režima. Levičari ga nikad nisu voleli, a liberali ga slave zbog ekonomskog uspeha Čilea koji je otpočeo tokom njegove vladavine. Ali i jedni i drugi zaboravljaju možda najvažniju stvar -- da je puč 1973. bio opravdan. Ne zbog dobre ekonomske politike koja će uslediti tek za nekoliko godina, nego zato što je Aljende bio daleko odmakao na putu da postane još jedan komunistički tiranin. Već je bio počeo da hapsi, otima privatnu svojinu, krši ustav i nacionalizuje fabrike. Da tada nije zbačen, danas bi to verovatno bio još jedan Kastro.\nPravna država je važnija od demokratije i general Pinoče je to ozbiljno shvatio.\nTo mu nije opravdanje za ova ubistva, a kasnije su mu pronašli i neke milionske račune u Hong Kongu, ali neto učinak tog puča i cele diktature je bez sumnje pozitivan. Gledajući ostale komunističke režime, ko zna koliko bi ljudi stradalo da je Aljdende nastavio da vuče zemlju u socijalizam.


RTS :: Šta Srbija dobija ugovorom o slobodnoj trgovini\nEkonomija Šta Srbija dobija ugovorom o slobodnoj trgovini\nnedelja, 26. jul 2020, 13:15 -> 13:47\nŠta Srbija dobija ugovorom o slobodnoj trgovini\nRatifikacija ugovora o slobodnoj trgovini između Srbije i Evroazijske ekonomske unije (EAEU) daje mogućnost da bez carine srpski poljoprivredni proizvođači izvoze na tržište od gotovo 200 miliona stanovnika mnoge proizvode kaže ministar poljoprivrede Branislav Nedimović za "Tanjug". Ministar za inovacije i tehnološki razvoj Nenad Popović ocenjuje da ugovorom sa EAEU Srbija može da postane ekonomski most između zapada i istoka, da privuče nove investicije iz EU, kao i iz Rusije, i da dodatno ojača naše političke i ekonomske pozicije u regionu.\n"Među njima bih svakako izdvojio sir i voćnu rakiju. Velika šansa za prehrambenu industriju koju moramo iskoristiti, posebno danas kada se svi zatvaraju zbog koronavirusa i kada mnoge zemlje vape za prilikom da izvezu svoju robu", objašnjava Branislav Nedimović.\nKako je navedeno u saopštenju na zvaničnom sajtu, ruska Vlada je odlučila da odobri nacrt saveznog zakona "O ratifikaciji Sporazuma o zoni slobodne trgovine između Evroazijske ekonomske unije i njenih država članica, sa jedne strane, i Republike Srbije, sa druge strane" i da ga proledi na usvajanje Državnoj dumi u skladu sa utvrđenom procedurom.\n"Ugovorom s EAEU Srbija može postati most između zapada i istoka"\n"Srbija će ovim ugovorom dobiti mogućnost da izvozi praktično sve domaće proizvode bez carina na tržište od blizu 200 miliona ljudi. Takve uslove za izvoz na tržište Rusije i Evroazijske unije nema nijedna druga država u Evropi", ističe Popović za Tanjug.\n"Tu pre svega mislim na privredne grane kao što su poljoprivreda i prehrambena industrija, ali takođe imamo veliki potencijal za izvoz našeg inzenjerskog znanja, inovativnih resenja i IT usluga", rekao je Popović.


Predsednik Meron predstavio četvrti Godišnji izveštaj Generalnoj skupštini Ujedinjenih nacija i pozvao Tursku da oslobodi sudiju Aydina Sefa Akaya iz pritvora | Ujedinjene nacije Međunarodni rezidualni mehanizam za krivične sudove\nPredsednik Meron predstavio četvrti Godišnji izveštaj Generalnoj skupštini Ujedinjenih nacija i pozvao Tursku da oslobodi sudiju Aydina Sefa Akaya iz pritvora\nPredsednik Theodor Meron danas je predstavio četvrti Godišnji izveštaj Mehanizma za međunarodne krivične sudove (“MMKS”) Generalnoj skupštini Ujedinjenih nacija i obavestio Skupštinu o pritvaranju jednog od sudija Mehanizma, sudije Aydina Sefa Akaya iz Turske, od strane turskih vlasti.\nU svom obraćanju predsednik Meron je prvo naglasio relevantni razvoj događaja na pravosudnom planu, ističući da su u nadležnosti Mehanizma ponovljeno suđenje u postupku protiv Jovice Stanišića i Franka Simatovića i žalbe u postupcima protiv Radovana Karadžića i Vojislava Šešelja. Takođe je napomenuo da sudije Mehanizma nastavljaju da rešavaju po velikom broju zahteva i molbi, i da je, od svog osnivanja, Mehanizam izdao više od 800 sudskih naloga i odluka.\nPredsednik je takođe napomenuo da je po zatvaranju Međunarodnog krivičnog suda za Ruandu (“MKSR”) u decembru 2015. godine, Mehanizam preuzeo nadležnost nad svim preostalim funkcijama tog međunarodnog suda, dok se nastavljaju pripreme za prenos relevantnih preostalih funkcija Međunarodnog krivičnog suda za bivšu Jugoslaviju (“MKSJ”) u očekivanju planiranog zatvaranja tog suda krajem 2017. godine. Osim toga, predsednik je izrazio svoju kontinuiranu zahvalnost zemljama domaćinima oba ogranka Mehanizma, Ujedinjenoj Republici Tanzaniji i Kraljevini Holandiji, na njihovoj istrajnoj podršci Mehanizmu, i istakao da Mehanizam zavisi od saradnje s državama članicama u odnosu na ključne aspekte svog rada. Predsednik je takođe iskoristio priliku da obavesti Skupštinu da će otvaranje novog objekta Mehanizma u Arushi biti održano za manje od tri sedmice, te da će taj projekat, koji uključuje najbolju praksu iz drugih kapitalnih projekata Ujedinjenih nacija, biti završen u okviru predviđenih budžetskih izdataka.\nPredsednik Meron je takođe iskoristio priliku da skrene pažnju na ozbiljno pitanje koje ima uticaja na efikasnost ispunjavanja mandata Mehanizma. Obavestio je Skupštinu o pritvaranju sudije Akaya 21. septembra 2016. ili približno tog datuma u vezi s navodima povezanim s događajima iz jula 2016. godine usmerenim protiv ustavnog poretka Turske, te da se sudija Akay od tada nalazi u pritvoru. Predsednik Meron je napomenuo da kao posledica pritvaranja sudije Akaya postupak u kojem je sudija Akay imenovan da postupa je nužno prekinut, s odgovarajućim implikacijama na osnovna prava podnosioca zahteva na utvrđivanje osnovanosti njegovog zahteva u razumnom roku.\nU tom kontekstu predsednik Meron je istakao da “sudijska nezavisnost predstavlja okosnicu vladavine prava i dugogodišnja je i dosledna praksa da međunarodne sudije uživaju privilegije i imunitete kako bi se zaštitila nezavisnost obavljanja njihovih funkcija.”\nIzražavajući svoju ličnu zabrinutost za dobrobit sudije Akaya, predsednik je takođe izvestio Skupštinu da je Služba za pravne poslove Ujedinjenih nacija, u ime generalnog sekretara, formalno potvrdila da on ima diplomatski imunitet, u skladu sa Statutom Mehanizma, te je, shodno tome, zatražila da se sudija Akay odmah pusti iz pritvora i da se obustave svi pravosudni postupci protiv njega. U tom pogledu predsednik Meron je izrazio žaljenje zbog toga što Vlada Turske još uvek nije preduzela ništa u vezi s tim zahtevom.\nZavršavajući svoje obraćanje, predsednik je pozvao Vladu Turske da ispunjava svoje međunarodne obaveze koje proističu iz poglavlja VII Povelje Ujedinjenih nacija i smesta pusti sudiju Akaya iz pritvora. Istakao je da je rešenje ovog pitanja od presudne važnosti ne samo za Mehanizam, kako bi efikasno i delotvorno ispunjavao svoj mandat, već i “za sve nas kako bismo, radeći zajedno, doveli do ere pozivanja na odgovornost koja će se temeljiti na poštovanju vladavine prava i predstavljati njeno otelotvorenje, a za to je sudijska nezavisnost fundamentalna.” Na kraju, predsednik Meron je podsetio Skupštinu kako “da bi se sve ovo postiglo, od presudne je važnosti da sve članice Ujedinjenih nacija, odgovarajući na ključne zahteve međunarodnih sudova u skladu s poglavljem VII, deluju u skladu s dobrom verom, dužnošću da sarađuju i potpunom zakonitošću postupka.”\nGodišnji izveštaj (na engleskom)


Povodi - datum: 2019-03-12 POČELO SUĐENJE UNIVERZITETU PO TUŽBI ZBOG DISKRIMINACIJE\nBudimir Aleksić Aleksić: Falsifikovali oglas i nastavili progon Omaškom se našao predmet Crnogorski 1 Programa za srpski jezik i južnoslovenske književnosti na javnom oglasu Univerziteta od 20. jula 2018. godine, jer je za taj predmet angažovana imenovana po internom oglasu, navodi advokat UCG Vladan Đuranović\nU Osnovnom sudu u Podgorici počelo je suđenje protiv Univerziteta Crne Gore po tužbi profesora i poslanika Demokratskog fronta Budimira Aleksića zbog kršenja zakona prilikom izbora saradnika u nastavi na Filološkom fakultetu u Nikšiću i faksifikovanja konkursa. Aleksić je na jučerašnjem ročištu istakao da je UCG raspisao javni oglas za angažovanje saradnika u nastavi na predmetu crnogorska književnost na Studijskom programu srpski jezik i južnoslovenske književnosti, ali da su na osnovu internog oglasa izabrali drugog kandidata, kako bi izbjegli da on bude u konkurenciji za to radno mjesto. Aleksić ističe da je Senat UCG donio nezakonitu odluku i nastavio da diskriminiše profesore koji su srpske nacionalnosti.\n– Tražimo da sud poništi odluku Univerziteta koji je izabrao kandidatkinju po internom oglasu, iako su raspisali javni oglas za predmet crnogorska književnost na Studijskom programu za srpski jezik i južnoslovenske književnosti, na koji sam se ja javio. Senat i pored tog oglasa bira interno na programu za crnogorski jezik, što je izmišljeno kako bi diskreditivali i diskriminisali kandidata Aleksića, jer znaju da ja ne priznajem crnogorski jezik kao naučnu lingvističku disciplinu. Imamo situaciju da je UCG napravio više propusta i prekršio proceduru izbora predavača. Očekujemo da sud donese odluku u našu korist jer je jasno da su prekršene pravne norme – ističe Aleksić.\nAdvokat Jugoslav Krpović je u obrazloženju tužbe istakao da traže da se ponovo izvrši izbor od prijavljenih kandidata.\n– UCG nije razmatrao prijavu kandidata Aleksića za oglašeni predmet, zbog toga što se navodno za taj predmet prijava podnosila na internom oglasu, tako da je „omaškom“ objavljena na eksternom oglasu Univerziteta u akademskoj 2018/2019. godini br 01.1486 od 19. septembra 2018. godine, koji čini sastavni dio sporne odluke. Kao dokaze navodimo odluku Senata o angažovanju za studijsku 2018/2019. godinu i tabelarni prikaz, kako ga značava tuženi UCG, odnosno predlog za angažovanje u nastavi po eksternom oglasu Univerziteta. Kako tuženi nije u vrijeme trajanja javnog oglasa ispravio eventualnu „omašku“ javnim oglašavanjem, odnosno poništio oglas u cjelini ili pak u dijelu za koji je prijavio tuženi, već je ostao vjeran oglasu do dana odlučivanja, onda se jasno i nedvosmisleno zaključuje da ovakvo postupanje tuženog UCG nema zakonskog osnova za zaštitu i ostvarivanje svojih prava pred sudom – navodi se u obrazlžoženju presude advokata Krpovića.\nAleksić navodi da odluka Senata nije zakonita i očekuje da se poništi izbor i ponovi postupak o trošku Univerziteta.\nAdvokat UCG Vladan Đuranović je u odgovoru na tužbu Aleksića istakao da je omaškom izašao javni oglas i izabrana po internom konkursu Olga Vojičić Komatina.\n– Omaškom se našao predmet Crnogorski 1 Studijskog programa za srpski jezik i južnoslovenske književnosti na javnom oglasu Univerzieta od 20. jula 2018. godine. Filološki fakultet u predlogu za angažovanje u napomeni je naveo da je za taj predmet angažovana imenovana po internom oglasu, a da je greškom objavljen u javnom oglasu – navodi Đuranović.\nSpriječen da bude docent na Filozofskom fakultetu\nAleksić je kazao je da je ovo drugi put da mu kao istaknutom profesoru i naučniku iz oblasti književnosti zabranjuju da radi na Univerzitetu.\nOn navodi da mu prije dvije godine nije bilo dozvoljeno da bude izabran u zvanje docenta na Filozofskom fakultetu u Nikšiću, i na taj način su ga spriječili da bude angažovan u toj ustanovi. Aleksić objašnjava da je tadašnji Senat donio nezakonito odluku da studentima predaje docent Dijana Vučković, koja ne ispunjava uslove iz pravila za izbor u zvanje vanrednog profesora.\n– Sve ovo pokazuje da se na UCG vrši progon profesora koji se izjašnjavaju kao Srbi i da je na snazi obračun iz političkih razloga. Naučni odbor UCG je potvdrio da imam sve refrence za izbor u zvanje docenta, ali je Senat donio nezakonitu odluku i reizabrao Vučković, koja ne ispunjava uslove – rekao je Aleksić.ââ


Publikacije i studije\nVesti / Aktuelnosti\nUručeni sertifikati polaznicima e-obuke o dobrom upravljanju\nBeograd, 20. decembar 2019.\nSvečanim uručenjem sertifikata polaznicima 20. decembra 2019. godine u Beogradu završena je e-obuka „Dobro upravljanje na lokalnom nivou“ koja je organizovana u okviru programa Swiss PRO. Ukupno 147 polaznika iz 53 lokalne samouprave ostvarilo je pravo na sertifikat Nacionalne akademije za javnu upravu i Stalne konferencije gradova i opština (SKGO) – koja je akreditovani sprovodilac obuka.\nOvo je druga obuka na ovu temu, a biće organizovana i narednih godina u okviru Projekta „Unapređenje dobrog upravljanja na lokalnom nivou", koji se realizuje preko programa Swiss PRO koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa SKGO.\nE-obuka je trajala sedam nedelja i ponudila je ključne informacije, znanja i primere prakse od važnosti za sprovođenje principa dobrog upravljanja u lokalnim samoupravama u oblastima kao što su: odgovorno upravljanje razvojem i javnim resursima, predvidivost upravnog postupanja, ekonomično i efikasno vršenje nadležnosti lokalne samouprave, zaštita prava i učešće građana u vođenju javnih poslova na lokalnom nivou, ravnopravnost i zabrana diskriminacije, transparentnost u obavljanju poslova lokalne samouprave i prevencija i sankcionisanje korupcije na lokalnom nivou.\n„Ono što je osnovni cilj reforme javne uprave je omogućavanje boljeg života građana, kao i unapređenje kvaliteta usluga koje im pružamo. Te usluge mogu da budu kvalitetne jedino ukoliko ih pružaju profesionalci i zato vam se zahvaljujem na posvećenosti i angažovanju prilikom pohađanja obuke. U procesu reforme javne uprave predstoje nam koraci na profesionalizaciji i depolitizaciji uprave i da u jedinicama lokalne samouprave posvetimo posebnu pažnju jačanju stručnih i kadrovskih kapaciteta“, izjavio je pomoćnik ministra državne uprave i lokalne samouprave Saša Mogić i dodao da su svakodnevni zahtevi od Vlade, resornih ministarstava i nekih novih prioriteta i obaveza, uzrokovali pitanja ko od zaposlenih ima veštine da odgovori na te izazove.\nMogić je najavio da Ministarstvo državne uprave i lokalne samouprave počinje rad na pripremi programa reforme sistema lokalne samouprave u saradnji sa SKGO i ponovo uz podršku Vlade Švajcarske. Po njegovim rečima, ovaj program po prvi put u Srbiji treba da donese jedan strateški dokument koji se tiče samo reforme sistema lokalne samouprave. Ovaj dokument će obuhvatiti sve što postoji na lokalnom nivou: upravu, ustanove, preduzeća, organizaciju obavljanja poslova, finansiranje, izborni sistem, demografska kretanja i još mnogo toga, najavio je Mogić.\nĐorđe Staničić, generalni sekretar SKGO zahvalio Ministarstvu državne uprave i lokalne samouprave na saradnji, UNOPS-u kao partneru i donatoru Vladi Švajcarske. On je čestitao učesnicima obuke koji su posle sedam nedelja intenzivnog rada na 13 lekcija i isti ovaj broj ispita – testova i zadataka, zajedno sa svojim mentorima - uspešno završili akreditovanu e-obuku i tako ostvarili pravo na sertifikat. Staničić je u nastavku obraćanja posebno istakao reformu sistema javne uprave.\n„Radna grupa koja će raditi na izradi programa reforme sistema lokalne samouprave je odličan alat koji svima nama treba da pomogne da snimimo stanje u našem društvu, i da vidimo šta je potrebno uraditi. U procesu izrade programa značajno je obratiti pažnju na dokumenta kojima smo pristupili kao društvo, posebno Evropsku povelju o lokalnoj samoupravi, koju je naša zemlja prihvatila kao članica Saveta Evrope. Potrebno je i da se prepoznaju svi koji mogu doprineti uspehu ovog procesa, jer smisao nije u potpunoj centralizaciji, ali ni decentralizaciji, već da u skladu sa principima dobrog upravljanja, ceo proces bude prvenstveno na korist onih kojima je namenjen – građanima i privredi", istakao je Staničić.\nDragan Mladenović, savetnik za dobro upravljanje na programu Swiss PRO je izjavio kako će 2020. godine biti 10 godina kako je u Srbiji počelo da se govori o dobrom upravljanju. Program Swiss PRO je treći nastavak razvojnih programa Kancelarije Ujedinjenih nacija za projektne usluge i po prvi put se realizuje u 99 gradova i opština u Srbiji, koji pripadaju zapadnoj, južnoj i istočnoj Srbiji, kao i Šumadiji.\n„Na početku je bilo prilično naporno objasniti šta je dobro upravljanje i čemu to služi. Do sada smo uložili priličan napor da sada vi, kao jedan reprezentativan broj predstavnika lokalne samouprave prolazite obuku na temu dobrog upravljanja. Ovaj kurs koji ste prošli se nije bavio vašom ekspertizom, niko nije pokušavao da vas nauči nešto novo o poslu koji obavljate, naš cilj je bio da steknete i usvojite jedan drugačiji način razmišljanja u obavljanju svojih poslova. Ideja je da svi učesnici e-obuke postanu fokus tačke, na koje lokalne samouprave mogu da se oslone u trenutku kada rade neki razvojni dokument, politiku ili kada se radi na razvoju nekog projekta“, izjavio je Mladenović.\nTokom uručenja sertifikata, posebno je istaknut uspeh osam polaznika e-obuke koji su osvojili najveći broj bodova. To su Bojana Maravik iz Šida, Milena Diković iz Stare Pazove, Hidajet Plojović iz Novog Pazara, Vesna Radojević iz Beograda, Ksenija Holender iz Kragujevca, Miloš Blagojević iz Sombora, Romko Papuga iz Šida i Svetlana Podvinski iz Beograda.\nPodrška Vlade Švajcarske razvoju opština kroz unapređenje dobrog upravljanja i socijalne uključenosti


Vesti online / Vesti / Svet / SAD i Južna Koreja stežu obruč oko Pjongajnga, ali Kina...\nSAD i Južna Koreja stežu obruč oko Pjongajnga, ali Kina...\nVojne vežbe Vašingtona i Seula nedaleko od severnokorejske granice uznemirile su Pjongjang, čiji lider Kim Džong Un upozorava da te akcije "guraju ceo region u ralje nuklearnog rata". Ubrzo nakon te njegove izjave, reagovao je i Peking, poslavši moćnu flotu nedaleko od obala Severne Koreje, kako bi "sproveli vojne vežbe i smirili situaciju".\nVojne vežbe Južne Koreje i SAD sa ciljem da se slomi otpor pjongjanga\nMeđutim, imajući u vidu masivnost vežbi, činjenicu da traju četiri dana i vežbaju pravom municijom, više govore da Kina time šalje jasnu poruku SAD i Južnoj Koreji, koja glasi: Ovo je naše dvorište.\nVežbe kineske mornarice počele su u četvrtak nedaleko od obale Lušuna, u severnoistočnoj provinciji Lijaoning. Lušun je dom jedne od najvažnijih mornaričkih baza Narodno-oslobodilačke armije Kine (PLA), koja ima za cilj da obezbedi kineske vode oko Korejskog poluostrva. Broj brodova koji učestvuju u vežbi čuva se u strogoj tajnosti, ali kineski mediji izveštavaju da je on "obiman".\nVežba dolazi u vreme velikih tenzija u regionu, koje, ruku na srce, traju već godinama. SAD, Južna KOreja i Japan već danima udruženim vojnim manevrima pokušavaju da pritisnu Severnu Koreju i nateraju je da odustane od raketnih testiranja.\nTo se po svemu sudeći ne dopada Kini, koja čitav region smatra isključivo svojom sferom uticaja.\nProšle nedelje je više od 40 ratnih brodova Kineske mornarice učestvovalo u sveobuhvatnim vojnim vežbama u Istočnom kineskom moru, i to odmah nakon što su slične vežbe sprovele vazduhoplovne snage Kine.\nIz Pjongjanga je u četvrtak stigla poruka u kojoj se američki predsednik Donald Tramp optužuje za pokušaj pomorske blokade Severne Koreje, i ujedno iznosi upozorenje da će u tom slučaju region biti "gurnut veoma blizu nuklearnom ratu".\nMoskva i Peking uporno zastupaju stav "zamrzavanja konflikta", po kojem bi Pjongjang prestao sa testiranjem projektila i razvojem nuklearnog programa, dok bi Vašington stopirao svoje vojne vežbe u regionu.\nRanije ovog meseca, Moskva je saopštila da je spremna da bude medijator između Vašingtona i Pjongjanga, a šef ruske diplomatije Sergej Lavrov saopštio je da "Severna Koreja želi da pregovara sa SAD".\nSAD ne žele Rusiju kao posrednika\nMalo je reći da se Americi ovakva pozicija koju Rusija pokušava da zauzme nimalo ne dopada, zbog čega su iz Vašingtona ismejali i odbili ovakav plan. Ipak, da nije sve izgubljeno pokazala je izjava američkog državnog sekretara Reksa Tilersona, koji je istakao da su "SAD spremne da pregovaraju sa Severnom Korejom u svako doba, ali bez preduslova".\nOvo su druge velike pomorske vežbe Kine u Korejskoj regiji za svega tri meseca. Prethodne su održane u septembru, i to sa Rusijom.\nS druge strane, SAD su istovremeno podigle bombardere B-1B i lovce F-35, te je čitav region oko Korejskog poluostrva ličio na ratnu zonu.\nSAD su nastavile da pritiskaju Kinu da "utiče na Kim Džong Una i dodatno ga 'pritegne'" kako bi odustao od svoje ratoborne politike, ali Peking uporno odbija takav ultimatum iz Vašingtona. Ostala je upamćena izjava nemačkog vicekancelara Zigmara Gabrijela, koji je u jeku septembarskih tenzija izjavio da "Kim Džong Un nije lud", i pozvao na direktne pregovore SAD i Severne Koreje.\n- Kim Džong Un sledi hladnokrvno proračunatu strategiju i smatra da je njegov režim osiguran zato što ima atomsku bombu. Pregovorio su neophodni, i to hitno - rekao je tada Gabrijel.


Bajden dolazi u Japan posle Južne Koreje - Radio Sto Plus\nBajden dolazi u Japan posle Južne Koreje\nPredsednik SAD Džozef Bajden putuje danas u Japan, drugu etapu puta posle Južne Koreje tokom koga nastoji da ojača vojdstvo SAD u Aziji naspram Kine u ekspanziji i opasno nepredvidljive Severne Koreje.\nBajden napušta Južnu Koreju gde je imao više sastanaka sa novim predsednikom Jun Suk-jeolom da razgovara izmedju ostalog o jačanju vojnih vežbi da bi se suprotsavili „zveckanju oružja“ severnokorejskog vodje Kim Džong Una.\nTo je objavljeno u vreme kada je južnokorejska obaveštajna služba javila da je Severna Koreja završila pripreme za sprovodjenje nuklearne probe koja bi bila sedma u njenoj istoriji i prva u poslednjih pet godina. Nije isključeno da se ta proba obavi dok je američki predsednik u poseti Aziji.\nU znaku američkih ambicija u regionu Bajden je na zajedničkoj konferenciji za novinare sa Junom govorio o „svetskom takmičenju izmedju demokratija i autokratija“ naglasivši da je region Azije i Pacifika u tom takmičenju važno borilište.\n„Dugo smo govorili o poterbi da se ova saradnja ne ograniči na SAD, Japan i Koreju već da obuhvati ceo Pacifik, Južni Pacifik i Indo-Pacifik. Mislim da je ovo putovanje šansa“, rekao je Bajden.\nTokom posete Južnoj Koreji Bajden je takodje potpisao zakon koji je američki Kongres usvojio u četvrtak o ogromnom paketu pomoći od 40 milijardi dolara Ukrajini da joj pomogne u odbrani od ruske invazije.\nPre odlaska iz Seula Bajden se sastao sa šefom proizvodjača automobila Hjundaj da proslavi odluku te kompanije o investiranju 5,5 milijradi dolara u fabriku električnih vozila u južnoj američkoj državi Džordžiji.\nTakodje je sa južnokorejskim predsednikom Junom posetio američke u južnokorejske trupe, u znaku zaista integrisanog ekonomskog i vojnog saveza dve zemlje, rekao je visoki zvaničnik Bele kuće.\nU Japanu će se sutra sastati sa premijerom Fumijom Kišidom i carom Naruhitom pre sastanka Kvada u utorak, diplomatskog formata koji okuplja SAD, Japan, Indiju i Australiju. Predsednik SAD tada će otkriti novu američku inicijativu za trgovinu u tom regionu.\nSeverna Koreja i dalje zabrinjava pošto je ubrzala probe oružja od početka godine. Juče su Bajden i Jun rekli da hoće da ojačaju vojnu saradnju da bi se suprotstavili rastućoj pretnji Severne Koreje, tako što će povećati domet i obim zajedničkih vojnih vežbi na Korejskom poluostrvu i oko njega.\nSvako jačanje zajedničkih vojnih vežbi može da razljuti Pjongjang koji smatra te manevre generalnom probom za invaziju.


U Ambasadi Srbije u Bernu prijem povodom Sretenja - Naši u svetu\nObjavljeno 15/02/20 u 16:00\nAmbasada Srbije u Bernu priredila je prijem povodom Dana državnosti, a ambasador Srbije u Švajcarskoj Goran Bradić tom prilikom istakao je duge i tesne veze dve zemlje i dva naroda.\nBradić je, u obraćanju na sinoćnjem skupu, podsetio da na značaja Sretenja po srpsku državu – Prvi srpski ustanak 15.februara 1804. i prvi Ustav 15.februara 1835.\n„Šta povezuje Srbiju i Švajcarsku danas – Novak Ðoković i Rodžer Federer? Ili uspešne švajcarske investicije, koje su u Srbiji stvorile hiljade radnih mesta“, kazao je Bradić.\nOn je naveo i da su brojni Srbi, pored univerziteta u Nemačkoj, Austro-ugarskoj, Rusiji i Francuskoj, u prošlosti birali i fakultete u Švajcarskoj.\n„Posebno popularni bili su univerziteti u Ženevi i Cirihu. U drugoj polovini 19.veka bilo je do 150 studenata iz Srbije na švajcarskim fakultetima. Jedan od njih bio je Vladimir Jovanović, koji je 1864. u Ženevi izdao prvi srpski nedeljnik ”Sloboda-Liberte” na srpskom i francuskom jeziku. Jovanović je bio i jedan od vodećih srpskih intelektualaca, političar, i podržavalac liberalne ideje“, podsetio je Bradić.\nAmbasador je naveo i da je 1916.godine Radiša Anđelković otvorio prvu srpsku štampariju u Ženevi.\nNaglasio je da je između 1900.i 1920. u Švajcarskoj izdavano oko 10 novina na srpskom jeziku, a štampane su i knjige na srpskom.\n„Pored sticanja naučnog znanja su tadašnji švajcarski politički sistem, razvijena i negovana demokratija obeležili srpske intelektualce koji su pokušali da kasnije te vrednost i iskustva prenesu na svoju zemlju. Ponekad sa više, a ponekad sa manje uspeha. Neki od srpskih studenata u Švajcarskoj kasnije su u Srbiji bili ministri ili premijeri“, naveo je Bradić.\nMeđu onima koji su u drugoj polovini 19.veka studirali u Švajcarskoj, a koji su kasnije ostavili duboke tragove na političkoj, književnoj, naučnoj i diplomatskoj sceni Srbije su, kako je naveo, Nikola Pašić, Jovan Dučić, Svetozar Marković, Petar Todorović, Pera Velimirović, Nikola Petrović, hemičari Sima Lozanović i Marko Leko, Mileva Ajnštajn Marić, Milana Bota i Ružica Dražić.\nSrbiju i Švajcarsku, kaže, povezuje i još nešto bitno, a to je da je više Švajcaraca, medicinske srestre, lekari i novinari, pomagalo Srbima za vreme Balkanskih ratova, a posebno tokom Prvog svetskog rata u umanjenju patnji, ali i izveštavanju o ratnim zločinima nad srpskim stanovništvo.\nSkupljali su, kako dodaje, i donacije iz Švajcarske i Evrope za srpsku vojsku i srpski narod.\nPosebno je pomenuo Viktora Kinea, Arčibalda Rajsa, Žanere Minikin, Žozef Štempelberga, ali i Evu Mitnicki, medicinske sestre Bertu Rasin Kine i Žermen Rasin, Katrin Šturceneger, Mabel Grujić.\nGovoreći o aktuelnim odnosima dve zemlje, srpski ambasador je ocenio da su snažni, dinamični, sveobuhvatni i na najvišem nivou.\nZahvalio se švajcarskim vlastima na finansijskoj i stručnoj podršci u postizanju strateškog političkog cilja Srbije – punopravnog članstva u EU.\nBrojni projekti, koje Srbija ostvaruje zajedno sa SDC i SECO, kao i drugim institucijama Švajcarske, značajno doprinos povećanju životnog standarda u Srbiji, smanjenju nezaposlenosti, izgradnji efikasnog dualnog obrazovnog sistema, i razmeni iskustva i znanja u brojnim oblastima.\nObim trgovinske razmene dostigao je prošle godine 433 miliona evra, i veći je za 23,8 odsto u odnosu na 2018.\nBradić je ocenio da postoji još veliki potencijal za pospešivanje ekonomske saradnje.\nNaveo je da su švajcarske kompanije u Srbiju, u prvih devet meseci prošle godine, investirale 406 miliona evra, a sa ukupnom investicijom od 1,3 milijardi evra je Švajcarska na sedmom mestu stranih investitora.\nPrijemu u Ambasadir Srbije prisustvovali su predstavnici švajcarskih ministarstava, naučno-kulturnih institicija, medija, a odazvao se i veliki broj ambasadora.\nPrijem je otvoren himnom Srbije u izvođenju operske pevačice iz Ciriha Danijele Bijelice.\nOrganizovan je i prijem za srpsku dijasporu, na kojoj je Bradić pozvao naše građane da uzmu učešće na predstojećim izborima u Srbiji.